open-index/open-wikipedia-markdown huggingface dataset:
పాగల్ అదిలాబాదీ

**పాగల్ అదిలాబాదీ** (**అహ్మద్ షరీఫ్;** 19 మే 1941 - 4 ఆగస్టు 2007) తెలంగాణకు చెందిన ఉర్దూ కవి. హైదరాబాదీ ఉర్దూలో (స్థానిక యాసలో) *మజాహియా షాయరి*, హాస్య కవితలు రాశాడు. అతడు "పాగల్" (పిచ్చి) కలం పేరుతో గుర్తింపు పొందాడు.

## తొలి జీవితం
పాగల్ అదిలాబాది 1941, మే 19న తెలంగాణ రాష్ట్రంలోని నిజామాబాద్ జిల్లాలో జన్మించాడు. ఆదిలాబాద్‌లోని ముధోల్‌లో ఒక ప్రభుత్వ పాఠశాలలో ఉపాధ్యాయుడు పనిచేయడం వల్ల అతనికి ఆ పేరు వచ్చింది. 1964లో ఆదిలాబాద్‌లో పంజేషా మహాల్‌ ప్రాథమిక పాఠశాలలో పూర్తికాల ఉర్దూ టీచర్‌గా పని చేశాడు.

## రచనారంగం
ఇతడు ఉర్దూలో షాయారీ, హాస్య కవితలు రాశాడు. *ఖుసూర్ ఫుసర్* పుస్తకంలో పాగల్ అదిలాబాదీ పుస్తకాల గురించి వివరిస్తుంది. ఉపాధ్యాయుడిగా బిజీగా ఉన్న తొలిరోజుల్లో తన రచనలను ప్రచురించలేదు. ఉద్యోగం నుండి పదవీ విరమణ చేసిన తరువాత, అతను పుస్తకాలు రాయడం ప్రారంభించాడు. 1995లో హిందీలో వచ్చిన 'గాడ్‌ అండ్‌ గన్‌' సినిమాలో ఇతడు రాసిన 'చమ్‌చా దిఖావో చల్‌కే' అనే పాట పేరొందింది. దుబాయి, అబూజ్‌ జబాయి, షార్జా తదితర దేశాల్లో ముషాయిరాలలో పాల్గొన్నాడు.

## గ్రంథాలు
* 'ఖుసూర్ ఫుసర్' - గూంజ్ పబ్లికేషన్స్ (నిజామాబాద్).
* 'అల్లం గల్లం'
* 'ఛూ ఛూ మురబ్బా'
* ఖట్టే అంగూర్‌'
* 'గడ్‌బడ్‌ ఘోటాల్‌'
* 'అవుట్‌ పతంగ్‌'

## అవార్డులు
* ఆంధ్రప్రదేశ్‌ ప్రభుత్వం నుండి ఉత్తమ ఉపాధ్యాయుడు పురస్కారం (1998)

## మరణం
అహ్మద్ షరీఫ్ 66 సంవత్సరాల వయస్సులో 2007, ఆగస్టు 4న మరణించాడు.

## మూలాలు

## బయటి లింకులు
* పాగల్ కవిత్వం పఠన వీడియో
* ఉర్దూ లైఫ్.కామ్‌లో పాగల్ అదిలాబాదీ ఆడియోలు 
* Mushaira.org లో పాగల్ అదిలాబాదీ ఆడియోలు

వర్గం:జీవిస్తున్న ప్రజలు
వర్గం:1941 జననాలు
వర్గం:2007 మరణాలు
వర్గం:నిజామాబాదు జిల్లా కవులు
వర్గం:నిజామాబాదు జిల్లా వ్యక్తులు
వర్గం:ఉర్దూ కవులు
వర్గం:నిజామాబాదు జిల్లా రచయితలు
గాంధీ చౌక్

**గాంధీ చౌక్**, తెలంగాణ రాష్ట్రం నిజామాబాదు నగరంలో అతిపెద్ద వాణిజ్య ప్రాంతం, 4-మార్గం ట్రాఫిక్ జంక్షన్. ఇది నగరం మధ్యలో ఉంది. తెలంగాణ, మహారాష్ట్ర రాష్ట్రాల మీదుగా వెలుతున్న 16వ జాతీయ రహదారి ఈ ప్రాంతంలో ప్రారంభమై ఛత్తీస్‌గఢ్ రాష్ట్రంలోని జగదల్‌పూర్ వద్ద ముగుస్తుంది.

మహాత్మా గాంధీ పేరుమీద ఈ ప్రాంతానికి పేరు పెట్టబడింది, ఈ ప్రాంతం మధ్యలో గాంధీ విగ్రహం ఏర్పాటు చేయబడింది. ఇక్కడ అనేక వాణిజ్య సముదాయాలు, షోరూమ్‌లు, షాపింగ్ మాల్‌లు ఉన్నాయి. 

## గాంధీ చౌక్ వద్ద రోడ్డులు

## సమీప ప్రదేశాలు

### గంజ్ రోడ్
జిల్లాలోని ప్రధాన మార్కెట్ యార్డ్ ఈ ప్రాంతానికి సమీపంలోని గంజ్‌లో ఉంది. ఇక్కడ కూరగాయల మార్కెట్, కొన్ని బంగారు షోరూమ్‌లు కూడా ఉన్నాయి. నిజామాబాదు జిల్లా లోని ఏకైక స్వయంప్రతిపత్తి కలిగిన కళాశాల గంజ్ రోడ్డుకు సమీపంలో ఉంది.

### ఆర్.పి. రోడ్
16వ జాతీయ రహదారిని రాష్ట్రపతి రోడ్ (ఆర్.పి. రోడ్) గా పిలుస్తారు. నగరంలో అత్యంత రద్దీగా ఉండే రహదారులలో ఒకటైన ఈ రోడ్డులో క్లాత్ ఎంపోరియంలు, మెడికల్ అవుట్‌లెట్‌లు ఉన్నాయి. నిజామాబాదు బస్ స్టేషను, నిజామాబాదు ప్రభుత్వ వైద్య కళాశాల, నిజామాబాదు ప్రభుత్వ ఆసుపత్రి, నిజామాబాదు రైల్వే స్టేషను మొదలైనవి ఉన్నాయి. ఇక్కడ అనేక ఎక్కువ ప్రధాన ప్రైవేట్ ఆసుపత్రులు, అనేక ప్రయోగశాలలు ఉన్నాయి. కాంతేశ్వర్ దేవాలయం కూడా ఉంది.

### బోధన్ రోడ్
ఇక్కడున్న రోడ్లలో బోధన్ రహదారి అతి పొడవైన మార్గం. ఈ రోడ్డు గాంధీ చౌక్ వద్ద మొదలై నగరం శివార్లకు సమీపంలోని జంకంపేట ప్రాంతంలో ముగుస్తుంది. ఈ ప్రాంతంలో హోటళ్లు, వివిధ రకాల వాణిజ్య సముదాయాలు, ఎత్తైన అపార్ట్‌మెంట్లు ఉన్నాయి. ఇక్కడ ఎక్కువగా ముస్లిం జనాభా ఉంది. ఇక్కడ ఎక్కువ ప్రమాదాలు సంభవించడంతో తెలంగాణా ప్రభుత్వం రోడ్డు విస్తరణను చేసింది.

### అజామ్ రోడ్
ఇది బడా బజార్‌కి వెళ్ళే మార్గం. నగరంలోని ప్రధాన మార్కెట్ యార్డ్ లలో ఇదీ ఒకటి. నిజామాబాద్ రేడియో స్టేషన్ వద్ద శివాజీ చౌక్ సమీపంలో ఈ రహదారి ముగుస్తుంది.

## మూలాలు

వర్గం:నిజామాబాదు జిల్లా
వర్గం:తెలంగాణ రహదారులు
ఉప్పరగూడెం(పెద్దవంగర)

**ఉప్పరగూడెం,** తెలంగాణ రాష్ట్రం, మహబూబాబాదు  జిల్లా, పెద్దవంగర మండలం లోని రెవెన్యూయేతర గ్రామం 

ఇది మండల కేంద్రమైన పెద్దవంగర నుండి 3 కి. మీ. దూరం లోను, సమీప పట్టణమైన జనగాం నుండి 60 కి. మీ. దూరంలోనూ ఉంది. 

## మూలాలు

## వెలుపలి లంకెలు

వర్గం:పెద్దవంగర మండలం లోని రెవెన్యూయేతర గ్రామాలు
పొన్మగల్ వందాళ్

**పొన్మగల్ వందాళ్** 2020 లో విడుదలైన తమిళ సినిమా. 2డి ఎంటర్‌టైన్‌మెంట్ బ్యానర్ పై సూర్య, జ్యోతిక నిర్మించిన ఈ సినిమాకు జె.జె. ఫ్రెడ్‌రిక్ దర్శకత్వం వహించాడు. జ్యోతిక, పార్తీబన్, భాగ్యరాజా, త్యాగరాజన్, ప్రతాప్ పోతన్ ప్రధాన పాత్రల్లో నటించిన ఈ సినిమా లాక్‌డౌన్‌ కారణంగా థియేటర్స్ లో విడుదల కాకపోవడంతో అమెజాన్ ప్రైమ్ ఓటీటీలో 29 మే 2020న విడుదలైంది.

## కథ
ఊటీలో పదిహేను సంవత్సరాల క్రితం ఎన్‌కౌంటర్‌లో చనిపోయిన సైకో జ్యోతి కేసును న్యాయవాది వెన్బ (జ్యోతిక), పిటిషన్ పేతురాజ్ (భాగ్యరాజ్) సాయంతో తిరిగి ఓపెన్ చేస్తుంది. లాయర్‌ వెన్బా ఈ కేసును ఎందుకు వాదించాల్సి వచ్చింది? న్యాయశాస్త్రంలో ఉన్న లొసుగులను అడ్డం పెట్టుకుని ఈ కేసును ఎలా నీరుగార్చారు. చివరకు వరుస హత్యల వెనుక నిజానిజాలు బయటపడ్డాయా? లేదా? అనేదే సినిమా కథ.

## నటీనటులు
*జ్యోతిక
*ఆర్. పార్థిబన్  
*భాగ్యరాజా  
*త్యాగరాజన్  
*ప్రతాప్ పోతన్
*వినోదిని

## సాంకేతిక నిపుణులు
*బ్యానర్: 2డి ఎంటర్‌టైన్‌మెంట్  
*నిర్మాత: సూర్య, జ్యోతిక
*కథ, స్క్రీన్ ప్లే, దర్శకత్వం:  జె.జె. ఫ్రెడ్‌రిక్ 
*సంగీతం:  గోవింద్ వసంత
*సినిమాటోగ్రఫీ:  రామ్‌జీ
*ఎడిటింగ్: రూబెన్

## మూలాలు

వర్గం:2020 సినిమాలు
నజీన్ సరస్సు

**నిజీన్ సరస్సు** జమ్మూ కాశ్మీర్‌లోని శ్రీనగర్‌లో ఉంది. ఇది దాల్ సరస్సు, ఖుషాల్ సర్ సరస్సు, గిల్ సర్ సరస్సులతో అనుసంధానించబడి ఉంటుంది.
## పేరు-అర్థం
నిజీన్ సరస్సు చుట్టూ పెద్ద సంఖ్యలో విల్లో, పోప్లర్ చెట్లు ఉన్నాయి.  అందువల్ల, దీనిని "నజీనా" అనికూడా పిలుస్తారు. నజీనా అంటే "ఉంగరంలోని ఆభరణం" అని అర్ధం. "నిజీన్" అనే పదం నజీనా నుండి వచ్చింది.
## భౌగోళికం
ఈ సరస్సు దాల్ సరస్సుకి పశ్చిమాన హరి పర్బత్ కొండకు ఆనుకుని ఉంది.  దాని ఉత్తర, పడమర వైపు బఘ్వాన్‌పోరా, లాల్ బజార్ ప్రాంతాలు ఉన్నాయి. ఈశాన్యంలో హజ్రత్‌బల్ ఉంది, ఇది ప్రసిద్ధ పుణ్యక్షేత్రానికి ప్రసిద్ధి చెందింది.
## ప్రస్తుత పరిస్థితి
దాల్ సరస్సుతో పోలిస్తే ఇది సహజమైన నీటికి ప్రసిద్ధి చెందింది. దాల్ సరస్సు కంటే తక్కువ లోతుగా, తక్కువ రద్దీగా ఉండటం వలన ఇది ఈతకు కూడా అనువుగా ఉంటుంది. కాశ్మీర్ లోయలోని ఇతర సరస్సులకు సమస్యలు ఉన్నట్లుగా ఈ సరస్సు కూడా ఆక్రమణలతో దిగజారిపోతుంది. దీని ద్వారా దాని నీటి నాణ్యత క్షీణిస్తోంది. వరదల ప్రమాదాన్ని కూడా పెంచుతుంది.  అందుకని, జమ్మూ కాశ్మీర్ ప్రభుత్వం సరస్సు యొక్క పరిస్థితిని మెరుగుపరచడానికి, దాని పూర్వ వైభవాన్ని పునరుద్ధరించడానికి సహాయపడే చర్యలలో నిమగ్నమై ఉంది.

## మూలాలు


వర్గం:సరస్సులు
వర్గం:నీటి వనరులు
వర్గం:జమ్మూ కాశ్మీరు
హరి హర వీరమల్లు

**హరిహర వీరమల్లు** 2025లో విడుదలైన బహుభాషాచిత్రం. మెగా సూర్య ప్రొడక్షన్స్ బ్యానర్ పై ఎ.ఎం.రత్నం సమర్పణలో ఎ.దయాకర్ రావు నిర్మించిన ఈ చిత్రానికి క్రిష్, జ్యోతి కృష్ణ దర్శకత్వం వహించారు. పవన్ కళ్యాణ్, నిధి అగర్వాల్, అర్జున్ రాంపాల్, బాబీ డియోల్, అనుపమ్ ఖేర్ నటించిన ఈ చిత్రం పీరియాడికల్‌ యాక్షన్‌ చిత్రం. 

హరిహర వీరమల్లు తెలుగు, హిందీ, తమిళ, కన్నడ, మలయాళ భాషల్లో ప్రపంచవ్యాప్తంగా 2025 మార్చి 28న విడుదల అవ్వాల్సి ఉండగా, పోస్ట్ ప్రొడక్షన్ పనుల్లో జాప్యం కారణంగా మే 9కి వాయిదా పడింది. అయితే పవన్ కళ్యాణ్ పై కొన్ని సీన్లు చిత్రీకరణ పెండింగ్‌లో ఉండడంతో జూన్ 12న విడుదల అవుతుందని నిర్మాతలు ప్రకటించారు. మరి కొన్ని సన్నివేశాల వల్ల ఎడిటింగ్ దశలో ఉంది అని, కొత్త విడుదల తారీఖును ఖరారు చేస్తాం అని నిర్మాతలు ప్రకటించారు 

హరి హర వీరమల్లు 2025 జూలై 24న తెలుగుతో పాటు తమిళ, హిందీ, కన్నడ, మలయాళ భాషల్లో థియేటర్లలో విడుదలై, ఆగష్టు 20 నుండి అమెజాన్ ప్రైమ్ వీడియో ఓటీటీలో స్ట్రీమింగ్ ప్రారంభమైంది.  

## నటీనటులు

*పవన్ కళ్యాణ్ 
*నిధి అగర్వాల్  
*అర్జున్ రాంపాల్ 
*జాక్వెలిన్ ఫెర్నాండేజ్ 
*బాబీ డియోల్
*పూజిత  పొన్నాడ 
* నర్గీస్ ఫక్రీ
* ఆదిత్య మీనన్
* సునీల్
* శుభలేఖ సుధాకర్ 
* అయ్యప్ప పి. శర్మ 
* నోరా ఫతేహి
* విక్రమ్‌జిత్ విర్క్
* జిష్షూసేన్ గుప్తా
*  దలీప్ తహిల్
* అనసూయ భరధ్వాజ్
* సచిన్ ఖేడేకర్
* రఘు బాబు
* సుబ్బరాజు
* నాజర్
*  కోట శ్రీనివాసరావు
* సలీం బేగ్

## పాటలు
ఈ సినిమాకు ఎం. ఎం. కీరవాణి సంగీతం అందించాడు. మొదటి పాట "మాట వినాలి" జనవరి 17, 2025న,  రెండవ పాట "కొల్లగొట్టినదిరో" ఫిబ్రవరి 24, 2025న విడుదలైంది.

## సాంకేతిక నిపుణులు
*బ్యానర్:  మెగా సూర్య ప్రొడక్షన్స్
*సమర్పణ : ఎ.ఎం.రత్నం 
*నిర్మాత:  ఎ.దయాకర్ రావు
*కథ, స్క్రీన్ ప్లే, దర్శకత్వం:  క్రిష్, జ్యోతి కృష్ణ
*మాటలు : సాయి మాధవ్ బుర్రా
*పాటలు : సిరివెన్నెల సీతారామశాస్త్రి, చంద్రబోస్
*సంగీతం:  ఎం.ఎం.కీరవాణి
*సినిమాటోగ్రఫీ: జ్ఞానశేఖర్
*కాస్య్టూమ్‌ డిజైనర్‌: ఐశ్వర్య 
*ఎడిటింగ్ : శ్రవణ్ 
*ఫైట్స్ : రామ్-లక్ష్మణ్, షామ్ కౌశల్, దిలీప్ సుబ్బరాయన్

## మూలాలు

వర్గం:పవన్ కళ్యాణ్ నటించిన సినిమాలు
దియా

**దియా** కన్నడలో 2020లో విడుదలైన సినిమాను తెలుగులో అదే పేరుతో ఫణి శ్రీ పరుచూరి సమర్పణలో క్లాప్ బోర్డ్స్  ప్రొడక్షన్స్ , విభ  కశ్యప్ ప్రొడక్షన్స్ బ్యానర్ల పై ఆర్కే నల్లం, రవి కశ్యప్ నిర్మించారు. శ్రీ స్వర్ణలత ప్రొడక్షన్స్ బ్యానర్ పై డి.కృష్ణ చైతన్య నిర్మించిన ఈ చిత్రానికి కె.ఎస్‌.అశోక్‌ దర్శకత్వం వహించాడు. పృథ్వీ అంబర్‌, దీక్షితా శెట్టి, ఖుషీ రవి ప్రధాన పాత్రల్లో నటించారు. ఈ సినిమా 2021 ఆగస్ట్ 19న విడుదల చేసారు.
## నటీనటులు

*పృథ్వీ అంబర్‌  
*దీక్షిత్ శెట్టి  
*ఖుషి రవి
*పవిత్ర లోకేష్ 
*అరవింద్ రావు  
*రాజేష్ రావు 
*జ్యోతి రాయ్  
*చందన్ రావన్దుర్   
*గోకుల్ చక్రవర్తి  
*రాకేష్ శ్రీనివాస్  
*దర్శన్ అపూర్వ 
*రుద్విన్

## సాంకేతిక నిపుణులు
*బ్యానర్:  శ్రీ స్వర్ణలత ప్రొడక్షన్స్
*నిర్మాత:  డి.కృష్ణ చైతన్య
*కథ, స్క్రీన్ ప్లే, దర్శకత్వం: కె.ఎస్‌.అశోక్‌  
*సంగీతం: బి. అజనీష్ లోక్‌నాథ్
*సినిమాటోగ్రఫీ:   విశాల్ విట్టల్, సౌరభ్ వాగ్మారే
## సంగీతం
బి. ఆజనీష్ లోకనాథ్ సంగీతం అందించిన ఈ సినిమాలో ఒకే ప్రమోషనల్ సాంగ్ ఉంది. 

## మూలాలు

వర్గం:2021 సినిమాలు
లవ్ స్టేట్స్

**లవ్ స్టేట్స్** 2015లో విడుదలైన తెలుగు సినిమా. హెజెన్ ఎంటర్‌టైన్‌మెంట్స్, అన్విత ఆర్ట్ క్రియేషన్స్ బ్యానర్ల పై  ప్రసాద్‌రెడ్డి, పుట్టగుంట సతీష్ నిరించిన ఈ చిత్రానికి శ్రవణ్ కుమార్ దర్శకత్వం వహించాడు. ఉపేన్, అంబికా, తాన్యాశర్మ హీరోహీరోయిన్లుగా నటించిన ఈ సినిమా 2015 నవంబర్ 27న విడుదలైంది.
## నటీనటులు
*ఉపేన్  
*అంబిక సోని
*తాన్య శర్మ
*ఎం ఎస్ నారాయణ
*'జబర్దస్త్' చంటి  
*'అల్లరి' సుభాషిణి

## సాంకేతిక నిపుణులు
*బ్యానర్:   హెజెన్ ఎంటర్‌టైన్‌మెంట్స్, అన్విత ఆర్ట్ క్రియేషన్స్
*నిర్మాత:   ప్రసాద్‌రెడ్డి, పుట్టగుంట సతీష్ 
*కథ, స్క్రీన్ ప్లే, దర్శకత్వం:  శ్రవణ్ కుమార్ నల్లా
*సంగీతం:  పవన్ శేష 
*సినిమాటోగ్రఫీ:  గౌతమ్ సిద్ధార్థ, శరత్ షెట్టి
*ఎడిటింగ్: ఉదయ్ కుంభం

## మూలాలు

వర్గం:2015 తెలుగు సినిమాలు
తుఫాన్ (2021 సినిమా)

**తుఫాన్‌** 2021లో విడుదలైన హిందీ సినిమా. ఫర్హాన్ అక్తర్, మృణాల్‌ ఠాకూర్‌, పరేష్ రావల్, మోహన్‌ అగషే, హుస్సేన్ దలాల్ ప్రధాన పాత్రల్లో నటించిన ఈ సినిమాను రితేశ్‌ సిద్వానీ, ఫరాన్‌ అక్తర్‌, రాకేశ్‌ ఓంప్రకాశ్‌ మెహ్రా నిర్మించగా రాకేశ్ ఓంప్రకాశ్ మెహ్రా దర్శకత్వం వహించాడు. ఈ సినిమా  అమెజాన్‌ ప్రైమ్‌ 16 జులై 2021న విడుదలైంది.
## కథ
ముంబై డోంగ్రీలో పుట్టి పెరిగిన అజీజ్ అలీ ఉరఫ్ అజ్జూభాయ్‌ (ఫర్హాన్ అక్తర్) ఒక స్ట్రీట్‌ ఫైటర్‌.  జాఫర్‌ భాయ్‌ (విజయ్‌ రియాజ్‌) అనే రౌడీ దగ్గర  అప్పులు తీసుకుని ఎగ్గొట్టే వారి నుండి డబ్బులను వసూలు చేసే వాడిగా పని చేస్తుంటాడు. అలాంటి అజ్జూభాయ్ కి జిమ్ ఓనర్ ఒకతను లెజెండరీ బాక్సర్ మహ్మద్ అలీ వీడియోలను చూపిస్తాడు.దీనితో ఆయనకు బాక్సింగ్ పై ఆశక్తి కలుగుతుంది. అప్పటి నుంచి కొట్లాటలు మానేసి బాక్సింగ్ పైన శ్రద్ద పెడతాడు , కానీ అతనికి మంచి ట్రైనింగ్ ఇచ్చే కోచ్ కావాలి , కోచ్ గా పనిచేస్తున్న ప్రభు (పరేష్ రావల్) కి ముస్లిమ్స్ అంటే అస్సలు నచ్చదు. ఇపుడు అలీ , ప్రభు ని కోచ్ గా ఉండటానికి ఎలా ఒప్పిస్తాడు ? అలీ బాక్సింగ్ కోసం పడిన కష్టాలు ఏంటి ? చివరికి అలీ బాక్సింగ్ రింగ్ మెట్లు ఎక్కగలిగాడా లేదా ? అనేదే మిగతా సినిమా కథ.

## నటీనటులు
*ఫర్హాన్ అక్తర్
*మృణాల్ ఠాకూర్
*పరేష్ రావల్  
*మోహన్‌ అగషే  
*హుస్సేన్‌ దలాల్‌
*సుప్రియా పాఠక్

## సాంకేతిక నిపుణులు
*నిర్మాత:రితేశ్‌ సిద్వానీఫర్హాన్ అక్తర్రాకేశ్ ఓంప్రకాశ్ మెహ్రా  
*దర్శకత్వం: రాకేశ్ ఓంప్రకాశ్ మెహ్రా 
*సంగీతం:  శంకర్‌ ఎహసాన్‌ లాయ్‌  
*సినిమాటోగ్రఫీ: జే ఓజా  
*ఎడిటింగ్‌: మేఘ్నా సేన్‌
*రచన: అంజుమ్‌ రాజబలి, విజయ్‌ మౌర్యా

## మూలాలు

వర్గం:2021 సినిమాలు
వర్గం:హిందీ సినిమాలు
బండారి రాజిరెడ్డి

**బండారి రాజిరెడ్డి** (12 ఫిబ్రవరి 1945 - 08‌ మే 2025)
తెలంగాణ రాష్ట్రానికి చెందిన రాజకీయ నాయకుడు. ఆయన 2009లో ఉప్పల్ నియోజకవర్గం నుండి ఎమ్మెల్యేగా ఎన్నికయ్యాడు.

## జననం, విద్యాభ్యాసం
బండారి రాజిరెడ్డి 12 ఫిబ్రవరి 1945లో హైదరాబాద్, నాచారంలో జన్మించాడు. ఆయన మల్లాపూర్ లోని జిల్లా పరిషత్ పాఠశాలలో తోమిదోతరగతి వరకు చదివాడు.

## రాజకీయ జీవితం
బండారి రాజిరెడ్డి కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన ఉమ్మడి రంగారెడ్డి జిల్లా లో కాంగ్రెస్ పార్టీ లో వివిధ హోదాల్లో పని చేశాడు. బండారి రాజిరెడ్డి కాప్రా మున్సిపాలిటీ ఛైర్మన్‌గా పని చేశాడు. ఆయన 2009లో జరిగిన ఆంధ్రప్రదేశ్ అసెంబ్లీ ఎన్నికల్లో ఉప్పల్ నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలంగాణ రాష్ట్ర సమితి అభ్యర్థి ముత్తిరెడ్డి యాదగిరి రెడ్డి పై 28,183	ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.ఆయన 2012లో తిరుమల తిరుపతి దేవస్థానం పాలక మండలి సభ్యుడిగా పని చేశాడు. 

ఆయన 2014లో జరిగిన తెలంగాణ అసెంబ్లీ ఎన్నికల్లో పోటీ చేయకుండా తన సోదరుడు బండారి లక్ష్మారెడ్డిని పోటీలో నిలిపాడు.
## మరణం
బండారు రాజిరెడ్డి వయసు రీత్యా అనారోగ్య సమస్యలతో బాధపడుతూ 78 ఏళ్ళ వయసులో 2025 మే 8న హబ్సిగూడలోని తన నివాసంలో మరణించాడు.

## మూలాలు

వర్గం:భారత జాతీయ కాంగ్రెస్ నాయకులు
వర్గం:1945 జననాలు
వర్గం:ఆంధ్రప్రదేశ్ శాసన సభ్యులు (2009)
వర్గం:2025 మరణాలు
నిజామాబాదు బస్ స్టేషను

**నిజామాబాదు బస్ స్టేషను**, తెలంగాణ రాష్ట్రంలోని నిజామాబాదు నగరం మధ్యలో ఉన్న బస్ స్టేషను. ఇది తెలంగాణ రాష్ట్ర రోడ్డు రవాణా సంస్థ (టిఎస్ఆర్టీసి) యాజమాన్యంలో ఉంది. బస్ స్టేషను నుండి తెలంగాణ రాష్ట్రంలోని ఇతర నగరాలు, పట్టణాలకు బస్సు సౌకర్యం ఉంది. ఈ బస్ స్టేషనులో మొత్తం 30 ప్లాట్‌ఫారమ్‌లు ఉన్నాయి. టికెట్లు బుక్ చేసుకున్న ప్రయాణీకుల విశ్రాంతి కోసం ప్రత్యేక గదులు కూడా ఉన్నాయి. నిజామాబాదు నగరంలో పాత బస్టాండ్, రెండు బస్ డిపోలు (నిజామాబాదు 1, నిజామాబాదు 2) ఉన్నాయి.

## సర్వీసులు
నిజామాబాదు జిల్లాలో బస్ ప్రయాణం అనేది ఒక ముఖ్యమైన రవాణా మార్గం. తెలంగాణ రాష్ట్ర రోడ్డు రవాణా సంస్థ ఆధ్వర్యంలో ప్రతిరోజూ ఈ నగరం నుండి హైదరాబాదు,  బెంగుళూరుకు మెర్సిడెస్ బెంజ్, వోల్వో బస్సులతో ప్రీమియం సర్వీసులు నడుపబడుతున్నాయి.

ఈ నగరం నుండి ముంబై, పూణే, నాగపూర్, వరంగల్, తిరుపతి, విజయవాడ, గోదావరిఖని వంటి ఇతర ప్రధాన నగరాలకు కూడా బస్సు సర్వీసులు ఉన్నాయి. ఈ బస్ స్టేషను రాష్ట్రంలోని ఇతర నగరాలకు, పట్టణాలకు, ముంబై, బెంగళూరు, నాగ్‌పూర్, అకోలా, నాందేడ్, గుల్బర్గా వంటి ఇతర రాష్ట్రాలలోని ముఖ్యమైన నగరాలకు కూడా కలుపబడి ఉంది. ఇక్కడినుండి పల్లెవెలుగు, ఎక్స్‌ప్రెస్, డీలక్స్, సూపర్ లగ్జరీ, ఇంద్ర ఏసి, గరుడ, గరుడ ప్లస్, మెర్సిడెస్ బెంజ్ బస్సులు అందుబాటులో ఉన్నాయి.

## చిత్రమాలిక

## మూలాలు

వర్గం:నిజామాబాదు జిల్లా
వర్గం:తెలంగాణ బస్ స్టేషన్లు
మన్దీప్ సింగ్

**మన్దీప్ సింగ్**(జననం 1995 జనవరి 25) భారతదేశానికి చెందిన మైదాన హాకీ క్రీడాకారుడు. భారత జాతీయ జట్టులో ఫార్వార్డ్ ఆటగాడు.

## కెరీర్

### తొలినాళ్లలో
మన్దీప్ యుక్త వయసులో  ఉన్నప్పుడు పంజాబ్ రాష్ట్రం జలంధర్ లోని సుర్జీత్ హాకీ అకాడెమీలో హాకీ నేర్చుకున్నాడు.

### రాంచి రైనోస్ లో
2012 డిసెంబర్ 16న రాంచి రైనోస్ సంస్థ మొట్టమొదటిసారి మన్దీప్  సింగ్ ని హాకీ ఇండియా లీగ్ లో సభ్యనిగా తీసుకుంది. 2013 సుర్జీత్ హాకీ మైదానంలో జరిగిన పోటీలో పంజాబ్ వారియర్స్ జట్టుతో  తలపడిన రైనోస్ జట్టులో మన్దీప్ సింగ్ ఆడాడు.

## మూలాలు

## బయటి లంకెలు
* మన్దీప్ సింగ్(హాకీ ఇండియా)
* మన్దీప్ సింగ్(ఒలింపియాడ్)

వర్గం:1995 జననాలు
వర్గం:భారతీయులు
వర్గం:జీవిస్తున్న ప్రజలు
వర్గం:క్రీడాకారులు
వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు
వర్గం:మైదాన హాకీ ఒలింపిక్ పతక విజేతలు
వర్గం:మైదాన హాకీ క్రీడాకారులు
మొరిరి సరస్సు

**మొరిరి సరస్సు** ఉత్తర భారతదేశంలోని లడఖ్‌లో గల చాంగ్‌తాంగ్ పీఠభూమి లో ఉంది. దీనిని మౌంటెన్ లేక్ అని కూడా అంటారు. లడఖ్ ప్రాంతంలో ఈ సరస్సును అత్యంత అందమైనదిగా, అత్యంత పెద్దదిగా పరిగణిస్తారు.
## భౌగోళికం
ఈ సరస్సు సముద్ర మట్టం నుండి 4,522 మీ (14,836 అడుగులు) ఎత్తులో ఉంది. ఇది దాదాపు 16 మైళ్ళ (26 కిమీ) పొడవు, రెండు నుండి మూడు మైళ్ళ (3 నుండి 5 కిమీ) వెడల్పు కలిగి ఉంది. ఈ సరస్సులోని నీరు రుచికి ఉప్పగా ఉంటాయి. 
## నీటి ప్రవాహం
సరస్సు ప్రక్కనే ఉన్న పర్వతాల నుండి మంచు కరగడం ద్వారా దింట్లోకి నీరు వస్తుంది. సరస్సులోకి నీరు రెండు ప్రధాన ప్రవాహాల ద్వారా ప్రవేశిస్తుంది, ఒకటి ఉత్తరం నుండి వస్తే, మరొకటి నైరుతి దిశ నుండి వస్తుంది.
## వర్గీకరణ
హిమాలయ సరస్సులను వాటి మూలాల ఆధారంగా నాలుగు సమూహాలుగా వర్గీకరించారు. 
#హిమానీనదాలలో, చుట్టుపక్కల ఏర్పడే సరస్సులు 
#భూ అంతర్భాగంలో కదలికల కారణంగా ఏర్పడిన నిర్మాణాత్మక సరస్సులు (ఉదా. ఉత్తరాఖండ్‌లోని నైనిటాల్ సరస్సు) 
#అవశేష సరస్సులు ఇవి వాస్తవానికి నిర్మాణాత్మకమైనవి (ఉదా.  మొరిరి సరస్సు, కాశ్మీర్‌లోని దాల్ సరస్సు) 
#సహజ ఆనకట్ట సరస్సులు ఇవి రాళ్లు లేదా శిథిలాలు పేరుకుపోవడం వల్ల నది ఒడ్డున తాత్కాలిక నీటి వనరులు గా ఏర్పడ్డాయి (ఉదా.  ఉత్తరాఖండ్‌లోని గర్వాల్‌లో గోహ్నా తాల్ )
మొరిరి సరస్సు మూడవ వర్గానికి చెందిది.
## లడఖ్ నుండి ప్రయాణం
లడఖ్ నుండి 240 కిలోమీటర్ల (150 మైళ్ళు) దూరంలో ఈ సరస్సు ఉంది. చాంగ్‌టాంగ్ ప్రాంతం నుండి నేరుగా మొరిరి సరస్సును చేరుకోవచ్చు. ఈ సరస్సు లడఖ్ మొత్తం ప్రాంతంలో అత్యంత అందమైనదిగా, అత్యంత పెద్దదిగా పరిగణించబడుతుంది.
## మూలాలు


వర్గం:సరస్సులు
వర్గం:నీటి వనరులు
వర్గం:లడఖ్
చోక్డ్

**చోక్డ్** 2020లో హిందీలో విడుదలైన సినిమా. గుడ్ బ్యాడ్ ఫిలింస్ బ్యానర్ పై అనురాగ్ కశ్యప్, ధృవ్ జగాసియా, అక్షయ్ థక్కర్ నిర్మించిన ఈ సినిమాకు అనురాగ్ కశ్యప్ దర్శకత్వం వహించాడు. 2016లో కేంద్ర ప్రభుత్వం అమలు చేసిన “నోట్ల రద్దు” నేపథ్యంలో ఈ సినిమాను నిర్మించారు. సయామీ ఖేర్, రోషన్ మాథ్యూ, అమృతా సుభాష్, రాజ్‌శ్రీ దేశ్‌పాండే  ప్రధాన పాత్రల్లో నటించిన ఈ సినిమా జూన్ 05, 2020న నెట్‌ఫ్లిక్స్ ఓటిటీలో విడుదలైంది.
## కథ
ముంబయి మధ్య తరగతి  గృహిణి అయిన సరిత (సయామీ ఖేర్) బ్యాంకు ఉద్యోగిగా పనిచేస్తూ ఉంటుంది. నిరుద్యోగి భర్త సుశాంత్ (రోష‌న్ మాథ్యూ) తో, తన చిన్న కొడుకుతో బాధపడుతూ సరిత కుటుంబ పోషణ భారం మొత్తం ఒక్కటే మోస్తూ ఉంటుంది. మధ్య తరగతి ఇల్లాలిగా అనేక బాధలుపడుతున్న సరితకు అనుకోకుండా డబ్బు వచ్చి చేరుతుంది. ఒక్కసారిగా వచ్చి పడిన సంపదతో ఆనందంగా గడుపుతున్న సరిత జీవితంలో పెద్ద నోట్ల రద్దు పిడిగుపాటులా మారుతుంది. తన దగ్గర ఉన్న డబ్బు మొత్తం చెల్లని నోట్లని తెల్సిన సరిత ఆ డబ్బును ఏమి చేసింది..?ఆ డబ్బువల్ల ఆమెకు వచ్చిన ఇబ్బంది ఏమిటీ అనేది మిగతా  సినిమా కథ?
## నటీనటులు
* సయామీ ఖేర్ - సరిత పిళ్ళై 
*రోషన్ మాథ్యూ - సుశాంత్ పిళ్ళై 
* అమృతా సుభాష్ - శార్వరి తాయి
*రాజశ్రీ దేశ్‌పాండే - నీతా
*తావిడ్ రైక్ జామున్ - నీతా స్నేహితుడు 
*తుషార్ దాల్వి - బ్యాంకు మేనేజర్ 
*ఉపేంద్ర  లిమయే - రెడ్డి 
*మిలింద్ ఫాఠక్  - జోషి 
*ఉదయ్ నేనే  - దినేష్ 
*వందన మరాఠే - ఆర్య 
*పర్తవీర్ శుక్ల  - సమీర్  పిళ్ళై

## సాంకేతిక నిపుణులు
*బ్యానర్:  గుడ్ బ్యాడ్ ఫిలింస్
*నిర్మాత:  అనురాగ్ కశ్యప్, ధృవ్ జగాసియా, అక్షయ్ థక్కర్
*కథ: నిహిత్ భావే
*స్క్రీన్ ప్లే, దర్శకత్వం: అనురాగ్ కశ్యప్
*సంగీతం:  కర్ష్ కాలే
*సినిమాటోగ్రఫీ:సిల్వస్టర్ ఫోన్సెకా

## మూలాలు

వర్గం:2020 సినిమాలు
వర్గం:హిందీ సినిమాలు
హర్మాన్ ప్రీత్ సింగ్

**హర్మాన్ ప్రీత్ సింగ్**(జననం 1996 జనవరి 6) భారతదేశానికి చెందిన మైదాన హాకీ క్రీడాకారుడు, భారత జాతీయ జట్టులో డిఫెండర్ గా ఆడుతాడు.

హర్మాన్ ప్రీత్  2016 ఒలింపిక్స్, 2016 ప్రపంచ హాకీ కప్(జూనియర్) లో పాల్గొన్నాడు. 

## తొలినాళ్లలో
ప్రీత్ 1996 6 జనవరి 6 న పంజాబ్ రాష్ట్రం అమృత్సర్ పట్టణంలో జన్మించాడు. బాల్యం నుండే హాకీ పట్ల ఆసక్తి కనబరిచేవాడు. తను వ్యవసాయ క్షేత్రంలో పనిచేయటం వల్ల వచ్చిన ఫిట్నెస్ ఆటను క్రీడలలో రాణించడానికి ఉపయోగపడిందని వ్యాఖ్యానించాడు. తన పదిహేనవ ఏట జలందర్లోని  సుర్జీత్ హాకీ అకాడెమి లో చేరాడు, అక్కడ మంచి శిక్షణ పొందాడు. 

## మూలాలు

## బయటి లంకెలు
* హర్మాన్ ప్రీత్ సింగ్(ఒలింపియాడ్)
* FIH

వర్గం:1996 జననాలు
వర్గం:భారతీయులు
వర్గం:జీవిస్తున్న ప్రజలు
వర్గం:క్రీడాకారులు
వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు
వర్గం:మైదాన హాకీ ఒలింపిక్ పతక విజేతలు
వర్గం:మైదాన హాకీ క్రీడాకారులు
ప్రపంచ ఛాయాచిత్ర దినోత్సవం

ప్రపంచ ఛాయాచిత్ర దినోత్సవం ఆగస్టు 19 న ప్రపంచ వ్యాప్తంగా  జరుపుకుంటారు. లూయిస్ డాగ్యురే అభివృద్ధి చేశారు.ప్రపంచవ్యాప్తంగా ఉన్న ఫోటోగ్రాఫర్‌లను ఏకం చేయడానికి మరింత మందిని ప్రోత్సహించే లక్ష్యంతో ప్రపంచ ఫోటోగ్రఫీ దినోత్సవం ప్రతి సంవత్సరం ఆగస్టు 19 న ప్రపంచ స్థాయిలో జరుపుకుంటారు.

## చరిత్ర
ఫోటోగ్రఫీ అనేది గ్రీకు పదం నుండి వచ్చింది. ఫొటో అంటే కాంతి, గ్రాఫి అంటే తీసుకోవడంం. ప్రపంచ ఫోటో దినోత్సవం, దీనిని 19 ఆగష్టు 1910న మొదటగా జరుపుకున్నారు.
ఫోటోగ్ర‌ఫీ దినోత్స‌వం డాగ్యురో అనే శాస్త్ర‌వేత్త ఆవిష్క‌ర‌ణ‌ల నుండి ఉద్భ‌వించింది. ఫ్రెంచ్‌దేశానికి చెందిన‌ లూయిస్ డాగ్యురే, జోసెఫ్ నైస్‌ఫోర్ నీప్ప్ అభివృద్ధి చేసిన ఫోటోగ్ర‌ఫీ ప్ర‌క్రియ‌ల గురించి 1839 జనవరి 9న ఫెంచ్‌ అకాడమీ ఆఫ్‌ సైన్సెస్‌ డాగ్యూరే టైప్‌ ప్రాసెస్‌ను అధికారికంగా ప్రకటించింది.తర్వాత కొద్దినెలలకు 1839 ఆగస్టు 19న ఫ్రాన్స్‌ ప్రభుత్వం ఫొటోగ్రఫీపై పెటెంట్‌ హక్కులను కొనుగోలు చేసి దానిని ప్రపంచానికి ఉచిత బహుమతిగా అందించింది. అందుకే ఏటా ఆగస్టు 19ని ప్రపంచ ఫొటోగ్రఫీ దినోత్సవంగా జరుపుతున్నారు.

## భారతదేశంలో ఫోటోగ్రఫీ
ఇండియా ఇంటర్నేషనల్‌ ఫొటోగ్రఫిక్‌ కౌన్సిల్‌ 1991 నుంచి దేశంలో ప్రతియేటా ఆగస్టు 19న ఫొటోగ్రఫీ దినోత్సవాన్ని జరుపడం ప్రారంభించింది. మనదేశంలో 1840లోనే ఫోటోగ్రఫీ కి సంబంధించిన ఆనవాళ్ళు ఉన్నాయి. మొట్ట మొదటిగా  కలకత్తాలో కేలోటైపు మొదటి ఫొటోగ్రఫీ స్టూడియో స్థాపించారు. ఇదే భారతదేశంలో మొట్టమొదటి స్టూడియో. ఇప్పటికి 8 చౌరంగీరోడ్డు కల కత్తాలో నిల్చి ఉన్నది.1854లో ఫొటో గ్రాఫిక్‌ సొసైటీ ఆఫ్‌ బాంబే స్థాపించబడింది. మనదేశంలో ఇది మొట్టమొదటి ఫొటోక్లబ్బు. ఆ తర్వాత ఇది ఫొటోగ్రఫీ సొసైటీ ఆఫ్‌ ఇండియాగా మార్పు చెందింది. అప్పట్లో కేవలం బ్రిటీష్‌రాజు, జమిందారులకు మాత్రమే దీన్ని ఉపయోగించేవారు. 1877 నుంచి ఫొటోగ్రఫీ సామాన్యులకు అందుబాటులోకి వచ్చింది.

## ఫొటోగ్రఫీ కోర్సులు
జేఎన్‌టీయూలో బ్యాచ్‌లర్‌ ఆఫ్‌ ఫైన్‌ ఆర్ట్స్‌, ఉస్మానియా యూనివర్సిటీ పరిధిలోని వెంకటేశ్వర ఫైనార్ట్స్‌ కళాశాల, లకోటియా ఫ్యాషన్‌ ఇన్‌స్టిట్యూట్‌లలో ఫొటోగ్రఫీలో శిక్షణనిస్తున్నారు. వీటిలోనే కాకుండా పలు ప్రైవేట్‌ శిక్షణ కేంద్రాల్లో కూడా ఫొటోగ్రఫీలో శిక్షణ ఇస్తున్నారు. ఫొటోగ్రఫీ నాలుగేళ్ల కోర్సులో ఎనిమిది సెమిస్టర్లుంటాయి. 30 సీట్లను ప్రవేశపరీక్ష ద్వారా భర్తీ చేస్తారు.ఫ్యాషన్‌, పారిశ్రామిక, పర్యాటక, ట్రావెల్‌, జర్నల్‌లకు సంబంధించి ఫొటోగ్రఫీ, కంప్యూటర్‌ గ్రాఫిక్స్‌లో కూడా శిక్షణ ఉంటుంది.ఫొటోగ్రఫీలో ఒకప్పుడు పురుషులు మాత్రమే ఉండేవారు. కానీ ప్రస్తుతం పురుషులతో సమానంగా మహిళలు కూడా ఈ రంగంపై మక్కువ కనబరుస్తున్నారు.

## మూలాలు
అమ్మోరు తల్లి

**అమ్మోరు తల్లి** 2020లో విడుదలైన తెలుగు సినిమా. తమిళంలో ‘మూకుత్తి అమ్మన్‌’గా విడుదలైన ఈ సినిమాను తెలుగులో అమ్మోరు తల్లి పేరుతో డబ్బింగ్‌ చేసి విడుదల చేశారు. వేల్స్ ఫిలిం  ఇంటర్నేషనల్ బ్యానర్ పై ఐసరి కె.గణేష్‌ నిర్మించిన ఈ సినిమాకు ఆర్జే బాలాజీ, ఎన్‌.జె.శరవణన్‌ దర్శకత్వం వహించిన ఈ సినిమా  నవంబర్ 14, 2020న  డిస్నీ+ హాట్‌స్టార్లో  విడుదలైంది. నయనతార, ఆర్జే బాలాజీ, ఊర్వశి, స్మృతి వెంకట్‌, మధు, అభినయ, అజయ్ ఘోష్, తిరునవక్కరసు, మౌళి ప్రధాన పాత్రల్లో నటించారు.

## కథ
కాశీబుగ్గ పట్టణంలో రిపోర్టర్‌గా పని చేస్తున్న ఏంగెల్స్‌ రామస్వామి (ఆర్‌.జె.బాలాజీ) అమ్మ, ముగ్గురు చెల్లెళ్ళతో కలిసి జీవిస్తుంటాడు. రామస్వామి భాద్యతలు చూసి తనకి పిల్లనివ్వడానికి ఎవ్వరూ ముందుకు రారు. తమ కష్టాలను తీర్చమని తమ కులదైవమైన మూడు పుడకల అమ్మవారిని ప్రార్థించడానికి వెళ్తే, నిజంగా ప్రత్యక్షమైన అమ్మవారు (నయనతార) వారికి ఎలాంటి వరాలు ఇచ్చింది? ఆ తర్వాత ఆ కుటుంబం ఎలా మారిపోయింది? అసలు అమ్మవారు ఎందుకు ఈ భూమ్మీదకు వచ్చారు? నిజంగా ఆమె అమ్మవారేనా? అనేదే మిగతా సినిమా కథ.

## నటీనటులు
*నయనతార  
*ఆర్జే బాలాజీ
*ఊర్వశి 
*ఇంధూజ రవిచంద్రన్
*స్మృతి వెంకట్  
*మధు  
*అభినయ  
* అజయ్ ఘోష్ 
*తిరునవక్కరసు  
*మౌళి

## సాంకేతిక నిపుణులు
*బ్యానర్:  వేల్స్ ఫిలిం  ఇంటర్నేషనల్ 
*నిర్మాత:  ఐసరి కె.గణేష్‌
*కథ, స్క్రీన్ ప్లే: ఆర్‌.జె.బాలాజీ & టీమ్‌
*దర్శకత్వం: ఆర్‌.జె.బాలాజీ, ఎన్‌.జె.శరవణన్‌ 
*సంగీతం:  గిరీష్‌ గోపాలకృష్ణన్‌
*మాటలు: కె.ఎన్‌.విజయ్‌కుమార్‌
*పాటలు: రెహ్మాన్‌
*సినిమాటోగ్రఫీ:  దినేష్‌ కృష్ణన్‌.బి
*ఎడిటర్‌: సెల్వ ఆర్‌.కె
*కొరియోగ్రఫీ: దినేష్‌
## మూలాలు

వర్గం:2020 తెలుగు సినిమాలు
వర్గం:అనువాద సినిమాలు
చేబ్రోలు హనుమయ్య

చేబ్రోలు హనుమయ్య( 1923 - 2002) పారిశ్రామిక వేత్త, విద్యా దాత. ఉమ్మడి ఆంధ్ర ప్రదేశ్ లో శాసన సభ్యునిగా, మంత్రిగా పనిచేసారు.

## రాజకీయ జీవితం
హనుమయ్య గారు గుంటూరు మునుసిపల్ చైర్ మాన్ గా తన రాజకీయజీవితాన్ని మొదలపెట్టారు. 20 సవత్సరాల పాటు చైర్ మాన్ గా పనిచేసి రికార్దు సృష్టించారు.  కొత్త రఘురామయ్య గారి సహకారంతో రాష్ట్రంలోనే మొదటి రైల్వే పై వంతెన గుంటూరు అరండల్ పేట వద్ద నిర్మించటానికి కృషి చేసారు. 

1962 లో గుంటూరు పశ్ఛిమ నియోజక వర్గం నుండి కాంగ్రెస్ అభ్యర్దిగా గెలుపొందారు. తిరిగి 1967 లోనూ అక్కడి నుండే శాసన సభకు ఏన్నికై 1972 వరకు పనిచేసినారు. ఆ తరువాత 1976లో శాసన మండలి సభ్యునిగా ఎన్నికై 1983 వరకు పనిచేసారు. 

1976 -78 మధ్యలో జలగం వెంగళరావు గారి మంత్రి వర్గంలో రవణా శాఖామాత్యులుగా పనిచేసారు.

1980- 82 మధ్యకాలంలో టి. అంజయ్య గారి మంత్రివర్గంలో మార్కెటెంగ్ శాఖ మంత్రిగా పనిచేసారు.గుంటూరు జిల్లా కాంగ్రెస్ పార్టీ లో కీలక పాత్ర వహించారు

## మరణం
చేబ్రొలు హనుమయ్య గారు **2002 జూన్ 20**న హైదరాబాద్ లో తన 79 వ ఎట కన్నుమూసారు. వీరికి భార్య ముగ్గురు కుమారులు, నలుగురు కుమార్తెలు ఉన్నారు.

నాగార్జున ఎడ్యుకేషనల్ సొసైటీ ఆధ్వర్యం లో గుంటూరులో అనేక విద్యాసంస్థల స్థాపనలో విశేషమైన కృషి చేసారు. వీరి చేసిన సేవలకు గుర్తింపుగా వారి పేరును  **చేబ్రోలు హనుమయ్య ఇనిస్టూట్ ఆఫ్ ఫార్మస్టుకల్ సైన్** (CHIPS) అనే కళాశాలకు 2007 లో పెట్టారు. 

వీరి సేవలకు గుర్తింపుగా గుంటూరు నగరంలో రింగ్ రోడ్డు, రాజేంద్ర నగర్ కూడలి (చేబ్రోలు హనుమయ్య సర్కిల్ ) లో వీరి కాంశ విగ్రహాన్ని నెలకొల్పారు.

## మూలాలు
వర్గం:గుంటూరు జిల్లాకు చెందిన రాష్ట్ర మంత్రులు
వర్గం:గుంటూరు జిల్లా నుండి ఎన్నికైన శాసన సభ్యులు

వర్గం:1923 జననాలు
వర్గం:2002 మరణాలు
వర్గం:గుంటూరు జిల్లాకు చెందిన శాసనమండలి సభ్యులు
ప్రియుడు (సినిమా)

**ప్రియుడు** 2011లో విడుదలైన తెలుగు సినిమా. యు.కె.ఎవెన్యూస్ బ్యానర్ పై పి.ఉదయ కిరణ్ నిర్మించిన ఈ సినిమాకు శ్రావణ్ దర్శకత్వం వహించాడు. వరుణ్ సందేశ్, ప్రీతిక రావు, శ్వేతా బసు ప్రసాద్, కోట శ్రీనివాస రావు, ప్రగతి, నాజర్ ప్రధాన పాత్రల్లో నటించిన ఈ సినిమా ఆడియోను నవంబర్ 11న విడుదల చేసి, సినిమాను 2011 డిసెంబర్ 1న విడుదల చేశారు.

## కథ
కార్తీక్ (వరుణ్ సందేశ్) ఒక ధనవంతుడు. జల్సా గా తిరిగే ఈ కుర్రాడికి ప్రేమ అన్న, నియమాలు అన్న ఇష్టం ఉండవు. ప్రేమ లో పడితే, ఎక్కడ తన స్వతంత్రం పోతుందో అని భయపడతాడు. అలాంటివాడి జీవితంలోకి మధు (ప్రీతిక రావు) అడుగుపెడుతుంది. మధు తండ్రి, కార్తిక్ తండ్రి చిన్ననాటి స్నేహితులు. మధు కార్తిక్ ను ఇష్టపడుతున్నట్లు గా తెలుసుకున్న పెద్దలు వీరి పెళ్లి నిశ్చయం చేస్తారు. అయితే ఈ పెళ్లి ఇష్టం లేని కార్తిక్, తన మీదకు నింద రాకుండా మధుని వదిలించుకోవాలని ప్రయత్నిస్తాడు. మధు అంటే బాగా ఇష్టపడే జీనియస్ (రణధీర్) అనే కుర్రాడిని మధు మీదకి మళ్ళించి, ఆమె అతడి తో ప్రేమ లో పడేందుకు ప్రయత్నిస్తాడు. సరిగ్గా మధు మనసు మారే సమయానికి కార్తిక్ మనసులో కూడా మార్పు ఒస్తుంది. ఆ మార్పు ఏమిటి? మధు ఎవరిని పెళ్లి చేసుకుంది? అనేదే మిగతా సినిమా కథ.
## నటీనటులు

*వరుణ్ సందేశ్   
*ప్రీతిక రావు 
*శ్వేతా బసు ప్రసాద్ 
*కోట శ్రీనివాస రావు 
*ప్రగతి  
*నాజర్
*సురేఖ వాణి
*ఆలీ  
*వెన్నెల కిషోర్
*రణధీర్ 
*కాశీ విశ్వనాధ్ 
*శివన్నారాయణ నరిపెద్ది 
*తాగుబోతు రమేష్ 
*విజయ్ సాయి 
*శంకర్ మేల్కొటే
*ప్రభాస్ శ్రీను
*జూ.రేలంగి
*అల్లరి సుభాషిణి

## సాంకేతిక నిపుణులు
*బ్యానర్:  యు.కె.ఎవెన్యూస్ 
*నిర్మాత:  ఉదయ్ కిరణ్ 
*కథ, స్క్రీన్ ప్లే, దర్శకత్వం:  శ్రావణ్ 
*సంగీతం: మోహన్ జోనా
*సినిమాటోగ్రఫీ: మల్హర్ భట్ 
*ఎడిటర్: మార్తాండ్ కె. వెంకటేష్ 

## పాటల జాబితా
లవ్l లో ఏదో, గానం. బెన్నీ దయాళ్  

చైత్రమా , గానం.కార్తీక్  

అల్బెల  అల్బెల , గానం.విజయ్ ప్రకాష్ , చిన్మయి   

బక్కొడేర , గానం.ప్రియ హీమేష్    

చెలియ చెలియ, గానం.శంకర్ మహదేవన్    

చిన్ని గుండె , గానం.శ్వేతా మోహన్.   

## మూలాలు

వర్గం:2011 తెలుగు సినిమాలు
బ్రమ్మిగాడి కథ

**బ్రమ్మిగాడి కథ** 2011లో విడుదలైన తెలుగు సినిమా. మల్టీ డైమెన్షన్ ఎంట‌ర్‌టైన్‌మెంట్స్ ప్రై.లిమిటెడ్ బ్యానర్ పై రజత్ పార్థసారధి నిర్మించిన ఈ సినిమాకు వి.ఈశ్వర్ రెడ్డి దర్శకత్వం వహించాడు. రమేశ్ చెప్పాల రచన చేశారు. వరుణ్ సందేశ్, అస్మితా సూద్, పూనమ్ కౌర్, బ్రహ్మానందం, కృష్ణుడు, జయప్రకాష్ రెడ్డి, చలపతి రావు, ఆలీ, నాగినీడు ప్రధాన పాత్రల్లో నటించిన ఈ సినిమా 1 జులై 2011న విడుదలైంది.

## కథ
విజయవాడ నుండి హైదరాబాద్ కి వస్తున్న శివ (వరుణ్ సందేశ్), అనుకోకుండా మాయ (అస్మిత సూద్) అనే అమ్మాయిని కొందరు దుండగుల బారి నుంచి కాపాడతాడు. శివ మేనమామ (జయప్రకాష్ రెడ్డి)కి సినిమాలంటే పిచ్చి. అతనికి ఒక కూతురు (పూనమ్ కౌర్) ఉంటుంది. ఆమెను తన మేనల్లుడికిచ్చి పెళ్ళి చేయాలని అనుకుంటాడు. శివ మేనమామకి ఒక మంచి సినిమా తీయాలని స్టార్ డైరెక్టర్ బ్రహ్మిని(బ్రహ్మానందం) పిలిపిస్తాడు. బ్రహ్మి సినిమా కథ చెపుతూంటాడు. ఇక్కడ విచిత్రం ఏమిటంటే బ్రహ్మి చేప్పే కథ సీన్ బై సీన్ శివ, మాయల విషయంలో జరుగుతుంటుంది. అది చూసి శివ మేనమామ టెన్షన్ పడుతూంటే అతనికి కథ బాగా నచ్చి కథలోని పాత్రలో ఇన్ వాల్వ్ అయ్యాడనుకుంటాడు బ్రహ్మి. మాయను దుండగులు ఎందుకు వెంటాడుతున్నారు ? శివ తన మేనమామ కూతురుని పెళ్ళి చేసుకుంటాడా ? లేదా అనేదే మిగతా సినిమా కథ.

## నటీనటులు

*వరుణ్ సందేశ్  
*అస్మితా సూద్  
*పూనమ్ కౌర్ 
*బ్రహ్మానందం  
*కృష్ణుడు  
*జయప్రకాష్ రెడ్డి 
*చలపతిరావు
*ఆలీ  
*నాగినీడు
*మరియం జకారియా 

## సాంకేతిక నిపుణులు
*బ్యానర్:  మల్టీ డైమెన్షన్ ఎంట‌ర్‌టైన్‌మెంట్స్ ప్రై.లిమిటెడ్
*నిర్మాత:  పి. రామ్మోహన్ రావు

*స్క్రీన్ ప్లే, రమేశ్ చెప్పాల
*కథ,దర్శకత్వం:  వి.ఈశ్వర్ రెడ్డి
*సంగీతం: కోటి  
*సినిమాటోగ్రఫీ:  జవహర్ రెడ్డి 
*ఎడిటర్: శంకర్
*ఆర్ట్ డైరెక్టర్ : యమ్.యస్.పార్థసారథి
*కొరియోగ్రఫీ: రఘు, అజయ్
*పాటలు: రామ జోగయ్య శాస్త్రి, సుద్దాల అశోక్ తేజ, భువన చంద్ర, బండారు దానయ్య, వెనిగళ్ళ రాంబాబు

## మూలాలు

వర్గం:2011 తెలుగు సినిమాలు
నెట్రికన్

**నెట్రికన్‌** 2021లో తమిళంలో విడుదలైన క్రైమ్ థ్రిల్లర్ సినిమా. ఈ సినిమా కొరియన్ చిత్రం ‘బ్లైండ్’కు రీమేక్‌గా నిర్మించారు. రౌడీ పిక్చర్స్, క్రోస్ పిక్చర్స్ బ్యానర్ల పై విఘ్నేష్‌ శివన్‌ నిర్మించిన ఈ సినిమాకు మిలింద్‌ రావ్‌ దర్శకత్వం వహించాడు. నయనతార పుట్టినరోజు సందర్భంగా నవంబరు 18న చిత్ర యూనిట్ నయనతార ఫస్ట్ లుక్, జూలై 29, 2021న ట్రైలర్‌ను విడుదల చేశారు. నయనతార, అజ్మల్‌, కె.మణికందన్‌, శరణ్‌శక్తి ప్రధాన పాత్రల్లో నటించిన ఈ సినిమా 2021 ఆగస్టు 13న డిస్నీ+ హాట్‌స్టార్లో విడుదలైంది.
## కథ
దుర్గ (నయనతార) సీబీఐ ఆఫీసర్‌ ఓ ప్రమాదంలో కంటి చూపును కోల్పోతుంది. నగరంలో వరుసగా అమ్మాయిలు అపహరణకు గురవుతుంటారు. అందమైన అమ్మాయిల్ని కిడ్నాప్‌ చేసి చిత్రహింసలు పెట్టి వాళ్ల చావును కళ్లారా చూసి ఆనందించే జేమ్స్‌ (అజ్మల్‌) ఓ సైకో. పోలీసులకు చిక్కకుండా తిరిగే ఈ సైకో జేమ్స్‌ను అంధురాలైన దుర్గ ఎలా పట్టుకుంది అనేదే మిగతా సినిమా కథ.

## నటీనటులు
*నయనతార
*అజ్మల్ అమీర్ 
*కె. మణికంఠన్ 
* శరణ్ శక్తి
*ఆర్జే అనంతి
* రెడిన్ కింగ్స్లీ
*రవి వెంకట్రామన్
*లిజ్జీ ఆంటోనీ

## సాంకేతిక నిపుణులు
*బ్యానర్: రౌడీ పిక్చర్స్, క్రోస్ పిక్చర్స్ 
*నిర్మాత: విఘ్నేష్ శివన్
*దర్శకత్వం: మిలింద్‌ రావ్‌
*సంగీతం: గిరీష్‌ గోపాలకృష్ణన్‌
*సినిమాటోగ్రఫీ: ఆర్.డి.రాజశేఖర్
*ఎడిటింగ్‌: లారెన్స్‌ కిషోర్‌

## మూలాలు
న్యూ ఢిల్లీ టైమ్స్

***న్యూ ఢిల్లీ టైమ్స్*** 1986లో విడుదలైన హిందీ పొలిటికల్ థ్రిల్లర్ సినిమా. పి.కె. కమ్యూనికేషన్ ప్రైవేట్ లిమిటెడ్ బ్యానరులో పి.కె. తివారీ నిర్మించిన ఈ సినిమాకు రమేష్ శర్మ దర్శకత్వం వహించాడు. ఈ సినిమాలో శశి కపూర్, షర్మిలా ఠాగూర్, ఓం పురి, కుల్ భూషణ్ ఖర్బందా ప్రధాన పాత్ర్లో నటించారు. ఈ సినిమా రాజకీయం-మీడియా అవినీతి సంబంధాన్ని బహిర్గతం చేసే వార్తాపత్రిక ఎడిటర్ గురించిన నేపథ్యంతో రూపొందింది.

రాజకీయ అవినీతి, మీడియా గురించి వివాదాస్పద కథాంశంతో రాజకీయ నేపథ్యంలో రూపొందిన ఈ సినిమా విడుదలకు చలనచిత్ర పంపిణీదారులు, టెలివిజన్ రైట్స్ నిరాకరించడంతో ఇబ్బందుల్లో పడ్డారు. ఆ తరువాత ఈ సినిమా మూడు (దర్శకుడి ఉత్తమ తొలి చిత్రం, జాతీయ ఉత్తమ నటుడు, జాతీయ ఉత్తమ సినిమాటోగ్రఫీ) విభాగాల్లో జాతీయ చలనచిత్ర పురస్కారాలను అందుకుంది. కుందన్ షా *జానే భీ దో యారోన్* (1983), *మెయిన్ ఆజాద్ హూన్* (1989), *రాన్* (2010) వంటి మీడియాలో అవినీతి సమస్యను పరిష్కరించే బాలీవుడ్ చిత్రాలలో ఇదీ ఒకటి.

## నటవర్గం
* శశి కపూర్ - వికాస్ పాండే
* షర్మిలా ఠాగూర్ - నిషా
* ఓం పురి - అజయ్ సింగ్
* కుల్ భూషణ్ ఖర్బందా - జెకె (జుగల్ కిషోర్)
* ఎకె హంగల్ - వికాస్ తండ్రి
* ఎంకె రైనా
* మనోహర్ సింగ్ - జగన్నాథ్ పొద్దార్
* రామ్ గోపాల్ బజాజ్ - మంత్రి

## సాంకేతికవర్గం
* డైరెక్టర్ ఆఫ్ ఫోటోగ్రఫీ: సుబ్రత మిత్రా
* కళా దర్శకత్వం: నితీష్ రాయ్
* సౌండ్ డిజైనర్: దేవ్ బెనగల్

## అవార్డులు

## మూలాలు

## బయటి లింకులు
* 

వర్గం:1986 సినిమాలు
వర్గం:హిందీ సినిమాలు
భోళానాథ్, దేవేంద్ర పాండే

భోళానాథ్ పాండే, దేవేంద్ర పాండే 1978 డిసెంబరు 20 న ఇండియన్ ఎయిర్‌లైన్స్ విమానం 410 ను హైజాక్ చేశారు. కలకత్తా నుండి లక్నో వెళ్ళవలసిన ఆ విమానాన్ని, బలవంతంగా వారణాసి లో ల్యాండ్ చేయించారు. భారతదేశం లో అత్యవసర స్థితి తరువాత అరెస్ట్ చేయబడ్డ ఇందిరా గాంధీ, సంజయ్ గాంధీ లపై నమోదు అయిన కేసులు కొట్టివేయలని డిమాండు చేశారు. వీళ్ళు కేవలం బొమ్మ ఆయుధాలు తీసుకు వెళ్ళారు. కొన్ని గంటలు ప్రయాణికులను, విమాన సిబ్బందిని బందీలుగా ఉంచి తరువాత పత్రికా ముఖంగా లొంగిపోయారు.

వీరికి బహుమానం గా కాంగ్రెస్ పార్టీ అసెంబ్లీ టికెట్ల తో సత్కరించింది. ఇద్దరూ 1980 ఎన్నికలలో ఉత్తరప్రదేశ్ నుండి  ఎమ్మేల్యేలు గా గెలిచారు. భోళా 1980 నుంచి 1985 వరకు, మళ్ళీ 1989 నుంచీ 1991 బల్లియా నియోజక  వర్గానికి ఎమ్మెల్యే గా ఉన్నాడు.

దేవేంద్ర ఉత్తరప్రదేశ్ కాంగ్రెస్ కమిటీ లోని  ప్రధాన కార్యదర్శి పదవి నుండి రాజీనామా చేసాడు. భోలా పాండే భారత యువజన కాంగ్రెస్ కు జనరల్ సెక్రటరీగా పనిచేసాడు. భోలా పాండే 1991. 1996. 1999, 2004, 2014 లోక్ సభలకు సాలెమ్‌పూర్ నియోజకవర్గం నుండి పోటీ చేసాడు. దేవేంద్ర ఉత్తర ప్రదేశ్ కాంగ్రెస్ పార్టీ జనరల్ సెక్రటరీగా తరువాత ఎపుడూ కాలేదు. అతను ప్రస్తుతం తర్వాత ఎన్నికలలో సుల్తానాపూర్ నియోజకవర్గం నుండి కాంగ్రెస్ సీటు కోసం ఆశావహునిగా ఉన్నాడు.

## మూలాలు

## ఇతర పఠనాలు

* Hijacking: A toy-gun affair, India Today, 15 January 1979.
* Tale of two hijackers: One is Congress candidate, other most wanted, The Times of India, 3 April 2014.

## బాహ్య లంకెలు

* 
* India's tryst with plane hijacks, Business Standard, 18 March 2014.
* IC 410 Plane Hijackers become MLA’s in India, Mythgyaan, 27 March 2019.

వర్గం:జీవిస్తున్న ప్రజలు
వర్గం:Coordinates on Wikidata
త్సోకర్ సరస్సు

**త్సో కర్ సరస్సు** లడఖ్ దక్షిణ భాగంలో ఉన్న రుషు పీఠభూమిలో ఉంది. ఇది ఒక ఉప్పు నీటి సరస్సు.  కొన్ని సంవత్సరాల క్రితం వరకు ఈ సరస్సు ఉప్పుకు ప్రధానమైన వనరుగా ఉండేది, ఇక్కడ ఉత్పత్తి అయ్యే ఉప్పును చాంగ్పా సంచార జాతులు టిబెట్‌కు ఎగుమతి చేసేవారు.
## వాతావరణం
అధిక ఎత్తు కారణంగా, ఇక్కడి ఉష్ణోగ్రతలు చాలా తక్కువగా ఉంటాయి. శీతాకాలంలో -40 ° C (-40 ° F) కంటే తక్కువ ఉష్ణోగ్రతలు నమోదవుతాయి. వేసవిలో 30 ° C (86 ° F) ఉష్ణోగ్రత నమోదవుతుంది.
## అనుసంధానం
త్సో కర్ సరస్సుకు నైరుతి చివరన ఉన్న స్టార్ట్‌సపుక్ త్సో అనే ఒక చిన్న సరస్సుతో ఇన్లెట్ స్ట్రీమ్ ద్వారా అనుసంధానించబడి ఉంది. ఈ రెండు కలిసి 9 కిలోమీటర్ల మేర మైదానాలను ఏర్పరిచాయి.

## ప్రయాణం
ఈ సరస్సు జమ్మూ కాశ్మీర్ కేంద్రపాలిత ప్రాంతమైన శ్రీనగర్‌కు 540 కి.మీ దూరంలో ఉంది.

రెండు వేర్వేరు మార్గాల ద్వారా ఈ సరస్సును చేరుకోవచ్చు. ఒకటి లేహ్-మనాలి మార్గం ద్వారా 250 కిలోమీటర్లు ప్రయాణం చేసి చేరుకుంటే, మరొకటి పాంగాంగ్ సరస్సు మార్గం ద్వారా చేరుకోవచ్చు.
## మూలాలు


వర్గం:సరస్సులు
వర్గం:నీటి వనరులు
వర్గం:లడఖ్
అమ్జద్ హైదరాబాదీ

**అమ్జద్ హైదరాబాదీ** (అమ్జద్ హుస్సేన్, 1 జనవరి 1888- 31 జనవరి 1961), తెలంగాణకు చెందిన ఉర్దూ, పర్షియన్ రుబాయి కవి. ఉర్దూ కవిత్వంలో అతడిని *హకీమ్-అల్-షువారా* అని కూడా అంటారు. ఇతని కలంపేరు *అమ్జద్ హైదరాబాదీ*.

## జననం
అమ్జద్ హైదరాబాదీ 1888, జనవరి 1న తెలంగాణ రాష్ట్ర రాజధాని హైదరాబాదు దక్కన్‌లోని ఒక చిన్న కుటుంబంలో జన్మించాడు.

## రచనా ప్రస్థానం
హైదరాబాదు నిజాం పాలనకాలంలో 1908, సెప్టెంబరు 28న మూసీ నదికి వరదలు వచ్చాయి. చింతచెట్టు కొమ్మలకు వేలాడుతూ ప్రాణాలు దక్కించుకున్న 150 మందిలో అమ్జద్ ఒకడు. 1908లో మూసీ నది వరదలో తన కుటుంబం (అమ్జద్ తల్లి, భార్య, కుమార్తె)  కొట్టుకుపోగా, అతని కుటుంబంలో అతను మాత్రమే ప్రాణాలతో బయటపడ్డాడు. తరువాత తన బాధను అనుభవాన్ని వివరిస్తూ "ఖయామత్-ఎ-సోఘ్రా" (ది మైనర్ డూమ్స్‌డే) అనే పద్యం రాశాడు. అమ్జద్ రాసిన రుబాయిలో ఎక్కువభాగం అతని కుటుంబాన్ని కోల్పోయిన నిరాశ ప్రతిబింబిస్తుంది. ఆ విషాద సంఘటన 100వ వార్షికోత్సవం జ్ఞాపకార్థంగా, సత్యనారాయణ డానిష్ ఆ పద్యాన్ని చదివాడు.

అమ్జద్ రాసిన కవితలను వివిధ దేశాలలోని జరిగిన ఖవ్వాలీ కార్యక్రమాలలో వార్సీ బ్రదర్స్ కు చెందిన భారతీయ ఖవ్వాలి సంగీత బృందం క్రమం తప్పకుండా పఠించేవారు.

## అమ్జద్ హైదరాబాదీ ఉర్దూ పుస్తకాలు
* *రుబయత్ అమ్జద్ హైదరాబాదీ*
* *అదాబి ఇజ్లాస్ వో ముషేరా*

## అమ్జద్ హైదరాబాదీపై పుస్తకాలు
* *హకీమ్ అల్ షురా అమ్జద్ హైదరాబాదీ*
* *మాస్టర్ పీసేస్ ఆఫ్ ఉర్దూ రుబాయత్ (రచన:కెసి కందా)*

## మరణం
ఇతడు 1961, జనవరి 31న హైదరాబాదులో మరణించాడు.

## మూలాలు

వర్గం:1961 మరణాలు
వర్గం:1888 జననాలు
వర్గం:ఉర్దూ కవులు
వర్గం:హైదరాబాదు జిల్లా కవులు
వర్గం:హైదరాబాదు జిల్లా వ్యక్తులు
లలిత్ ఉపాధ్యాయ్

**లలిత్ ఉపాధ్యాయ్** (జననం 1993 డిసెంబరు 1) భారతదేశానికి చెందిన మైదాన హాకీ క్రీడాకారుడు, భారత జాతీయ జట్టులో ఫార్వార్డ్ ఇంకా మిడ్ ఫీల్డర్ స్థానాలలో ఆడుతాడు. ఇతను 2014 పురుషుల హాకీ ప్రపంచ కప్, 2020 టోక్యో ఒలింపిక్స్ లో భాతర జట్టులో అంతర్జాతీయ క్రీడలలో పాల్గొన్నాడు.

## మూలాలు

## బయటి లంకెలు
* లలిత్ ఉపాధ్యాయ్(ఒలింపియాడ్)
* లలిత్ ఉపాధ్యాయ్(భారత హాకీ) 

వర్గం:క్రీడాకారులు
వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు
వర్గం:మైదాన హాకీ ఒలింపిక్ పతక విజేతలు
వర్గం:మైదాన హాకీ క్రీడాకారులు
వర్గం:1993 జననాలు
వర్గం:జీవిస్తున్న ప్రజలు
వార్సీ బ్రదర్స్

**వార్సీ బ్రదర్స్** అనేది తెలంగాణలోని హైదరాబాదుకు చెందిన ఖవ్వాలి సంగీత బృందం. నజీర్ అహ్మద్ ఖాన్ వార్సీ, నసీర్ అహ్మద్ ఖాన్ వార్సీ సోదరుల సారథ్యంలోని ఈ బృందంలో ఎనిమిది మంది సంగీతకారులు ఉన్నారు.

## కవ్వాలి కుటుంబం
జహీర్ అహ్మద్ ఖాన్ వార్సీ కుమారులైన వార్సీ బ్రదర్స్ తమ వారసత్వాన్ని కొనసాగిస్తూ వస్తున్నారు. వార్సీ సోదరుల పూర్వీకుడు మహమ్మద్ సిద్దిక్ ఖాన్ మొఘల్ దర్బార్‌లో గాయకుడిగా ఉండేవాడు. 1857లో మొఘల్ సామ్రాజ్యం పతనమైనపుడు, అతను హైదరాబాదు వచ్చి, నిజాం ఆస్థాన గాయకుడిగా చేరాడు. మహమ్మద్ సిద్దిక్ ఖాన్ తనరస్ ఖాన్ మేనల్లుడు.

## సంగీతం
ప్రపంచవ్యాప్తంగా పర్యటనలు చేసి కచేరీలు ఇస్తున్న వార్సీ బ్రదర్స్, వారి వారసత్వాన్ని కొనసాగిస్తూ పేరుపొందారు. అమీర్ ఖుస్రో రాసిన కవ్వాలీలను తమ శాస్త్రీయ శైలీలో ప్రదర్శించారు. హిందూస్తానీ శాస్త్రీయ సంగీతం ఆధారంగా వారి సాంప్రదాయ సుఫియానా కవ్వాలి, గజల్స్, తుమ్రీ, భజనలు వంటివి ప్రదర్శిస్తూ తమ ప్రత్యేకతను చాటుకున్నారు.

## అవార్డులు, గుర్తింపు
ఖవ్వాలిలో విశేష కృషిచేసిన వార్లీ బ్రదర్స్ కు 2014లో సంగీత నాటక అకాడమీ అవార్డు వచ్చింది. 2017లో తెలంగాణ ప్రభుత్వం నుండి తెలంగాణ ఆవిర్భావ పురస్కారం అందుకున్నారు. నజీర్ అహ్మద్ ఖాన్ వార్సీ, నసీర్ అహ్మద్ ఖాన్ (వార్సీ బ్రదర్స్) భారతదేశంలోని అనేక నగరాలతో పాటు అనేక ఇతర దేశాలలో కూడా ఖవ్వాలి కచేరీలు చేసారు.

వారు ప్రతి గురువారం అర్ధరాత్రి నుండి నాంపల్లిలోని సయ్యద్ షా యూసుఫుద్దీన్ దర్గాలో ఖవ్వాలి పాడుతుంటారు.

## మూలాలు

వర్గం:కేంద్ర సంగీత నాటక అకాడమీ పురస్కార గ్రహీతలు
వర్గం:హైదరాబాదు జిల్లా సంగీత విద్వాంసులు
వర్గం:సంగీత బృందాలు
వర్గం:తెలంగాణ రాష్ట్ర ఆవిర్భావ పురస్కార గ్రహీతలు
బొంతు శ్రీదేవి

**బొంతు శ్రీదేవి** తెలంగాణ రాష్ట్రానికి చెందిన రాజకీయ నాయకురాలు. ఆమె 2020లో జరిగిన హైదరాబాదు మహానగరపాలక సంస్థ ఎన్నికల్లో చర్లపల్లి డివిజన్ కార్పొరేటర్‌గా గెలిచింది.

## జననం, విద్యాభాస్యం
బొంతు శ్రీదేవి హైదరాబాద్ లోని అమీర్‌పేట్ లో 17 డిసెంబర్ 1975న జన్మించింది. ఆమె కన్యాగురుకుల్ హైస్కూల్‌లో పదవ తరగతి, బేగంపేట్ మహిళ డిగ్రీ కాలేజీలో డిగ్రీ, ఉస్మానియా యూనివర్సిటీలో పబ్లిక్ అడ్మినిస్ట్రేషన్‌లో పీజీ పూర్తి చేసింది.
## వివాహం
బొంతు శ్రీదేవి 7 ఫిబ్రవరి 2004న బొంతు రామ్మోహన్ ను ప్రేమ వివాహం చేసుకుంది. వారికీ ఇద్దరు కుమార్తెలు కుజిత, ఉషశ్రీ ఉన్నారు.

## రాజకీయ జీవితం
బొంతు శ్రీదేవి భర్త బొంతు రామ్మోహన్ హైదరాబాదు మహానగరపాలక సంస్థ మేయర్ కావడంతో ఆమె రాజకీయ కార్యక్రమాల్లో చురుగ్గా పాల్గొనేది.  చర్లపల్లి డివిజన్ కార్పొరేటర్ గా ఉన్న తన భర్త మేయర్ గా ఎన్నికై బిజీగా ఉండడంతో  ఆమె ఎక్కువు సమయం చర్లపల్లి డివిజన్ ప్రజలకు అందుబాటులో ఉంటూ సమస్యల పరిష్కారానికి కృషి చేసేది. బొంతు శ్రీదేవి 2020లో జరిగిన  హైదరాబాదు మహానగరపాలక సంస్థ ఎన్నికల్లో   చర్లపల్లి డివిజన్ నుండి టిఆర్ఎస్ పార్టీ ఆమెకు 19 నవంబర్ 2020న టికెట్ కేటాయించింది.ఆమె చర్లపల్లి డివిజన్ నుండి 2731 ఓట్ల మెజారిటీతో కార్పొరేటర్‌గా గెలిచింది.

బొంతు శ్రీదేవి 2024 ఫిబ్రవరి 16న గాంధీ భవన్‌లో కాంగ్రెస్‌ పార్టీ రాష్ట్ర వ్యవహారాల ఇన్‌చార్జి దీపాదాస్‌ మున్షీ సమక్షంలో బీఆర్ఎస్ పార్టీ కార్యకర్తలు, నాయకులు, ప్రజాప్రతినిధులతో కలిసి కాంగ్రెస్‌ పార్టీలో చేరింది. బొంతు శ్రీదేవి 2025 ఫిబ్రవరి 21న గ్రేటర్ హైదరాబాద్ స్టాండింగ్ కమిటీ సభ్యురాలిగా ఏకగ్రీవంగా ఎన్నికైంది.

## మూలాలు

వర్గం:1975 జననాలు
వర్గం:తెలంగాణ రాష్ట్ర సమితి రాజకీయ నాయకులు
లైఫ్ అనుభవించు రాజా

**లైఫ్ అనుభవించు రాజా** 2020లో విడుదలైన తెలుగు సినిమా. ఎఫ్ అండ్ ఆర్ సమర్పణలో రాజారెడ్డి మూవీ మేకర్స్ బ్యానర్ పై  రాజారెడ్డి కందల నిర్మించిన ఈ సినిమాకు సురేష్ తిరుమూర్ దర్శకత్వం వహించాడు. రవితేజ , శృతి శెట్టి, శ్రావణి నిక్కీ హీరోహీరోయిన్లుగా నటించిన ఈ సినిమా ఫిబ్రవరి 14, 2020న విడుదలైంది.

## కథ
రాజా (రవితేజ) జీవితంలో సక్సెస్ అవ్వాలనుకొనే అబ్బాయి, కాని అతను ప్రతిచోటా ఫెయిల్యూర్ అవుతూ ఉంటాడు. అలాంటి పరిస్థితుల్లో నిత్య హరతి ( శ్రావణి నిక్కీ) పరిచయం అవుతుంది ఆ పరిచయం ప్రేమ గా మారుతుంది. నిత్య రాజా సరదాగా సాగిపోయా సమయం లో శ్రవణికి పెళ్లి ఫిక్స్ అవుతుంది, ఎక్కడికైనా వెళ్లి పెళ్లి చేసుకుందాం అని శ్రావణి అంటుంది రవి ఎపుడు ఉన్న తన పరిస్థితికి ఇది సారి ఐన నిర్ణయం కాదు అని నిత్య తండ్రి తో మాట్లాడతా అని నిత్య ఇంటికీ వెళ్తాడు. ఈలోపు నిత్య జరగలిసింది జరిగిపోతుంది నిత్య పెళ్లి అవుతుంది , ఆ బాధ భరించలేక లైఫ్ పై విరక్తి చెందిన రాజా సన్యాసం తీసుకొని హిమాలయాల కి వెళ్ళిపోతాడు. అక్కడ శ్రీయ (శృతి శెట్టి) పరిచయం అవుతుంది. హిమాలయాల్లో రాజాకు వచ్చిన ఒక ఆలోచనతో తను కోటీశ్వరుడు అవుతాడు. మరి రాజా నిత్య హారతి ప్రేమను అంగీకరించాడా ? శ్రీయ ఏమయ్యింది ? వీరిద్దరిలో రాజాకు ఎవరు దగ్గరయ్యారు అనేదే మిగతా సినిమా కథ.

## నటీనటులు
*రవితేజ
*శ్రావణి నిక్కీ 
*శృతి శెట్టి 
*షాని పగడాల 
*పవన్ నాగేంద్ర  
*సుహాస్

## సాంకేతిక నిపుణులు
*బ్యానర్:  రాజారెడ్డి మూవీ మేకర్స్ 
*నిర్మాత:  రాజారెడ్డి కందల
*కథ, స్క్రీన్ ప్లే, దర్శకత్వం:  సురేష్ తిరుమూర్
*సంగీతం:  రామ్
*సినిమాటోగ్రఫీ: రజిని
*ఎడిటింగ్: సునీల్ మహరాణా

## మూలాలు
ఖుర్షీద్ జా దేవిడి

**ఖుర్షీద్ జా దేవిడి**, తెలంగాణ రాష్ట్ర రాజధాని హైదరాబాదులో ఉన్న ప్యాలెస్. యూరోపియన్ శైలి నిర్మించిన ఈ భవనం. పైగాహ్ వంశస్థులు ఖుర్షీద్ జా బహదూర్ పూర్వీకులు నిర్మించారు. చారిత్రాత్మక చార్మినార్ నుండి కిలోమీటర్ దూరంలో *ఉన్న హుస్సేనీ ఆలమ్* వద్ద ఈ భవనం ఉంది. 19వ శతాబ్దం చివరలో ఇదే కాంపౌండ్‌లో హుస్సేనీ ఆలం ప్రభుత్వ బాలికల కళాశాల ఏర్పాటుచేశారు.

## చరిత్ర
నవాబ్ ఖుర్షీద్ జా బహదూర్ తాత, షమ్స్-ఉల్-ఉమారా అమీ-ఇ-కబీర్ చేత రూపొందించబడిన ఈ భవనం, ఖుర్షీద్ తండ్రి రషీదుద్దీన్ ఖాన్ పూర్తి చేశాడు. ఈ నిర్మాణాన్ని పూర్తి చేయడానికి యూరోపియన్ దేశాల నుండి చేతివృత్తుల వారిని తీసుకువచ్చారు. ఒకప్పుడు పైగా రాయల్స్ కుటుంబికులు నివసించే పాత నగరంలో ఉన్న రెండు అంతస్థుల నిర్మాణం ఇది. పల్లాడియన్ ఆర్కిటెక్చర్ లో నిర్మించిన ఉత్తమ నిర్మాణాలలో ఇదీ ఒకటిగా పరిగణించబడుతుంది. ఈ భవనం లోపల పెద్ద స్తంభాలు, యూరోపియన్ డిజైన్ అంతస్తులు ఉన్నాయి. ఒకప్పుడు ఖరీదైన తివాచీలు, ప్రత్యేకమైన షాన్డిలియర్‌లతో అలంకరించేవారు. ఆ కాలంతో భవనం ముందుభాగంలో తారా హౌజ్‌తో తోట, పువ్వులు, నక్షత్రం ఆకారంలోని ఫౌంటైన్లతో నిండివుండేవి.

## నిర్మాణం
బరదరి (పన్నెండు తలుపులు) అనే పేరును సూచిస్తున్నప్పటికీ ఈ భవనంలో కేవలం ఐదు తలుపులు మాత్రమే ఉన్నాయి. ఈ భవనాన్ని 'దేవిడి' లేదా 'లార్డ్స్ హౌస్' అని కూడా పిలుస్తారు. ప్రవేశద్వారంలో సుమారు 40 అడుగుల ఎత్తులో ఎనిమిది కొరింథియన్ స్తంభాలు ఉన్నాయి. భవనం లోపల ఎలిప్టికల్ వంపులు, కొన్ని ప్రాంతాల్లో చెక్కతో చేసిన ఫ్లోరింగ్ ఉన్నాయి. వరండాలో వివిధ రంగుల్లో ఉన్న అందమైన టైల్స్ ఉన్నాయి. అదే కాంపౌండ్‌లో ఇష్రత్ మహల్ (కోర్టు గది) ఉండేది. మీర్ ఆలం ట్యాంక్ నుండి ఒక ప్రత్యేక లైన్ ద్వారా ఈ భవనానికి నీరు సరఫరా చేయబడేది.

## ప్రస్తుతం
హైదరాబాదు మహానగర అభివృద్ధి సంస్థ ఈ భవనాన్ని గ్రేడ్ -3 వారసత్వ కట్టడంగా పరిగణించింది. వారసత్వ పునరుద్ధరణ కోసం అనేక డిమాండ్లు ఉన్నప్పటికీ, ఒకప్పుడు పైగా ప్రభువుల నివాసంగా ఉన్న ఖుర్షీద్ జా దేవిడి ప్రస్తుతం శిథిలావస్థలో ఉంది.

ఈ భవన ముందుభాగంలో క్రీడాకారులు మైదానంగా ఉపయోగిస్తున్నారు. దీనిని సినిమా షూటింగులకు తరచుగా ఉపయోగిస్తుంటారు. షూటింగ్ చేసేటపుడు తమ వీలుకోసం తలుపులు తొలగించడం, గోడలపై పెయింటింగ్‌ వేయడం వంటివి చేస్తున్నారు. దానివల్ల ఈ భవనానికి తీవ్ర నష్టం వాటిల్లుతోంది. దీని కింది అంతస్తులో 60 ఏళ్ళనుండి ఒక కుటుంబం నివసిస్తూ, భవన సంరక్షకులుగా ఉంటున్నారు.

## మూలాలు

వర్గం:హైదరాబాదు
వర్గం:హైదరాబాదు రాజభవనాలు
వర్గం:హైదరాబాద్ రాష్ట్రం
వర్గం:భారత వారసత్వ ప్రదేశాలు
వర్గం:హైదరాబాదు వారసత్వ నిర్మాణాలు
భూదానోద్యమం

thumb|right|1983 లో వినోబా గౌరవార్థం విడుదల చేసిన తపాలా బిళ్ళ
**భూదానోద్యమం** భారతదేశంలో స్వచ్ఛందంగా జరిగిన ఒక భూముల పంపకం. దీన్ని గాంధేయవాది అయిన వినోబా భావే 1951 లో ప్రస్తుతం తెలంగాణలో ఉన్న పోచంపల్లి గ్రామంలో ప్రారంభించాడు. ఈ ఉద్యమంలో భాగంగా భూస్వాములను తమ దగ్గరున్న భూముల్లో కొంత భాగాన్ని భూముల్లేని నిరుపేదలకు పంచి ఇచ్చేందుకు ఒప్పించారు. వినోబా, మహాత్మా గాంధీ ప్రతిపాదించిన సర్వోదయ, గ్రామ స్వరాజ్యం ఉద్యమాలచే ప్రేరేపితుడై ఈ ఉద్యమం ప్రారంభించాడు.

## చరిత్ర
వినోబా భావే భారతదేశమంతటా పర్యటిస్తూ భూమి కలిగిన వారిని అందులో కొంత భాగాన్ని దానమివ్వవలసిందిగా అభ్యర్థిస్తూ వస్తున్నాడు. 1951 ఏప్రిల్ 18 న నల్గొండ జిల్లా, పోచంపల్లి గ్రామంలో అతని మొదటి ప్రయత్నం విజయవంతమైంది. 1951 ఆ ప్రాంతంలో కమ్యూనిస్టుల ప్రభావం అధికంగా ఉండేది. భూస్వాములపై ప్రాంతీయ రైతులు చేసిన ఉద్యమంలో అది పతాకస్థాయి.

వినోబా పర్యటనకు వచ్చినపుడు అక్కడి ఉద్యమ కారులు సుమారు 700 కుటుంబాలు నివసించే ఆ గ్రామంలో ఆగమని కోరారు. ఈ మొత్తం కుటుంబాల్లో రెండింట మూడువంతుల మందికి స్వంత భూమి లేదు. వినోబా హరిజనవాడలను పర్యటించినప్పుడు అక్కడి 40 కుటుంబాల వారు తమకు 40 ఎకరాల తడి భూములు (నంజ పొలం), 40 ఎకరాల మెట్ట భూములు కావాలని కోరారు. ప్రభుత్వం దగ్గర ఆ భూమి లేకపోతే గ్రామస్థులకు ఇంకేమీ చేయలేరా అని అడిగాడు వినోబా. అప్పుడు వి. రామచంద్రారెడ్డి అనే భూస్వామి తనకున్న 3500 ఎకరాల భూమి నుంచి 100 ఎకరాలు పంచిస్తానని మాటిచ్చాడు. తర్వాత అదనంగా 800 ఎకరాల పొలం కూడా దానం చేసి ఉద్యమంలో భాగం అయ్యాడు. దీని తర్వాత భూదాన ఉద్యమం రామచంద్రారెడ్డి కుమారుల ఆధ్వర్యంలో కొనసాగింది. హైదరాబాదు సంస్థానం ఏడవ నిజాం నవాబు మీర్ ఉస్మాన్ అలీ ఖాన్ తన వ్యక్తిగత ఆస్తి 14000 ఎకరాలను భూదానోద్యమానికి రాసిచ్చాడు.

## వారసత్వం
ఈ ఉద్యమం ఇంకా ముందుకెళ్ళి ఒక గ్రామ బహుమతి లేదా గ్రామదాన ఉద్యమంగా అభివృద్ధి చెందింది. భారతదేశంలో, ఇంకా దేశం బయట సర్వోదయ సమాజ స్థాపనకు దారి తీసింది.

1960 ల నాటికి, ఉద్యమం వేగం కోల్పోయింది. సర్వోదయ సమాజం సామాజిక పరివర్తన కోసం ఒత్తిడిని సృష్టించే ప్రజా ఉద్యమాన్ని నిర్మించడంలో విఫలమైంది. ఏదేమైనా, ఉద్యమం నైతిక సందిగ్ధతను సృష్టించడం, భూస్వాములపై ఒత్తిడి చేయడం, భూమిలేని వారికి అనుకూలమైన పరిస్థితులను సృష్టించడం ద్వారా గణనీయమైన సహకారాన్ని అందించింది.

## మూలాలు

వర్గం:ఉద్యమాలు
ఆశ్రమ్ (వెబ్ సిరీస్)

ప్రకాష్ దర్శకత్వం వహించిన హిందీ భాషా క్రైమ్ డ్రామా వెబ్ సిరీస్. మొదటి సీజన్ ఓటిటి MX Playerలో ఉచితంగా 28 నుంచి ఆగస్టు 2020 విడుదల చేశారు. 

## కథ
ఈ వెబ్ సిరీస్ ఉత్తరప్రదేశ్ కు చెందిన కాశీపూర్ వాలే బాబా జీవితంపై తెరకెక్కించబడింది. కాశీపూర్ వాలే బాబా(బాబీ డియోల్) ఒక వెనుకబడ్డ వర్గానికి చెందిన అమ్మాయి పమ్మి(అదితి పోహంకార్) ఒక సాయాన్ని పొంది త్వరలోనే అతని సోదరునితో కలిసి ఆశ్రమంలో చేరుతానని చెప్తుంది. అయితే మరోపక్క ఆ బాబా తన ఆశ్రమంలో ఒక ఊహించని పనులు కూడా జరుపుతుంటాడు. అసలు అక్కడ ఏం జరుగుతుంది. ఈ బాబా ఈ సిరీస్ ను ఎలా డామినేట్ చేసాడు?అతని దగ్గర చేరిన ఆ భక్తుల సంగతి ఏంటి అన్నదే సాలు కథ.
## తారాగణం
*బాబీ డియోల్ (కాశీపూర్ వాలే బాబా)
*చందన్ రాయ్ సన్యాల్ (భోపా భాయ్ /భోపస్వామి )
*పర్మిందర్ (ఆదితి పోహంకర్)
## విడుదల
సీజన్ 1  28 ఆగష్టు 2020 సీజన్ 2 11 నవంబర్ 2020 లో MX ప్లేయర్‌లో ఉచితంగా విడుదల చేశారు.

## మూలాలు
బంగార్రాజు

**బంగార్రాజు** 2022లో విడుదలైన తెలుగు సినిమా. ఈ సినిమా 2016లో విడుదలైన ‘సోగ్గాడే చిన్నినాయన’ చిత్రానికి ప్రీక్వెల్‌‌‌గా నిర్మిస్తున్నారు. అన్నపూర్ణ స్టూడియోస్ బ్యానర్ పై అక్కినేని నాగార్జున ఈ సినిమాకు కళ్యాణ్ కృష్ణ కురసాల దర్శకత్వం వహిస్తున్నాడు. అక్కినేని నాగార్జున, రమ్యకృష్ణ, నాగచైతన్య, కృతి శెట్టి ప్రధాన పాత్రల్లో నటించిన ఈ సినిమా 14 జనవరి 2022న విడుదలైంది.బంగార్రాజు జీ5 ఓటీటీలో ఫిబ్రవరి 18 నుంచి స్ట్రీమింగ్‌ ప్రారంభమైంది.
## చిత్ర నిర్మాణం
బంగార్రాజు సినిమా హైదరాబాద్‏లోని అన్నపూర్ణ స్టూడియోలో 2021ఆగస్టు 20న  పూజా కార్యక్రమాలతో ప్రారంభమైంది.
## కథ
'సోగ్గాడే చిన్ని నాయనా' కథ  ఎక్కడ ముగిసిందో అక్కడ ఈ సినిమా మొదలు అవుతుంది. చిన బంగార్రాజు (నాగ చైతన్య)కి వరసకు మరదలు అయ్యే నాగలక్ష్మి (కృతి శెట్టి)తో పెళ్లి చేయాలని సత్యభామ (రమ్యకృష్ణ) అనుకుంటుంది. నాగలక్ష్మి తండ్రి రమేష్ (రావు రమేష్)తో కూడా మాట్లాడుతుంది. అతడూ సరే అంటాడు. అయితే చిన్నప్పటి నుంచి చిన్న బంగార్రాజు, నాగలక్ష్మి ఎప్పుడూ గొడవ పడుతూ ఉంటారు. చిన్ననాటి నుండే నాన్న‌మ్మ ద‌గ్గ‌రే పెరిగిన చిన బంగార్రాజు సైతం తాత బంగార్రాజు (నాగార్జున) పోలిక‌ల‌తో ఊరిలో అమ్మాయిలతో సంద‌డి చేస్తున్న క్రమంలో సత్యభామ హఠాన్మరణం చెంది స్వర్గంలో ఉన్న భర్త బంగార్రాజు చెంతకు చేరుకుంటుంది.

శివపురం శివాలయంలో ఉన్న గుప్తనిధిపై దుష్టశక్తుల కన్నుపడుతుంది. ఆ దేవాలయాన్ని బంగార్రాజు కుటుంబం తరాలుగా రక్షిస్తుంటుంది. చిన్న బంగార్రాజు అడ్డు తొలగించుకుంటేనే తమకు ఆ నిధి దొరుకుతుందని సంపత్‌ (సంపత్‌రాజ్‌) కుట్ర పన్నుతాడు. ఈ నేపథ్యంలో స్వర్గంలో ఉన్న బంగార్రాజు, సత్యభామ మనవడిని రక్షించడానికి పూనుకుంటారు. దాంతో బంగార్రాజు, సత్యభామల ఆత్మను యమధర్మరాజు, ఇంద్రుడు కలిసి భూలోకానికి పంపుతాడు. చిన్న బంగార్రాజు, నాగలక్ష్మిని కలపడం కోసం పెద్ద బంగార్రాజు ఏం చేశాడు? భూలోకం వచ్చిన తర్వాత మనవడికి ఎదురైన ఆపదను ఎలా తప్పించాడు? గుడి నిధులను ఎలా కాపాడాడు అనేది మిగతా సినిమా కథ.

## నటీనటులు

*అక్కినేని నాగార్జున
*రమ్యకృష్ణ
*నాగచైతన్య
*కృతి శెట్టి
*నాగబాబు 
*సంపత్‌ రాజ్‌ 
* దక్ష నగార్కర్
* చలపతిరావు 
*రావు రమేష్‌ 
*గోవింద్ పద్మసూర్య
*బ్రహ్మాజీ 
*వెన్నెల కిశోర్‌
*ఝాన్సీ
*అనితా చౌదరి 
*ప్రవీణ్
*ఫరియా అబ్దుల్లా
*మీనాక్షి దీక్షిత్‌ 
*దర్శన బాణిక్‌
*సీరత్ కపూర్
*వేదిక
*సిమ్రత్ కౌర్
*రోహిణి
*పద్మ సూర్య 
*రంజిత్

## సాంకేతిక నిపుణులు
*బ్యానర్:  అన్నపూర్ణ స్టూడియోస్
*నిర్మాత:  అక్కినేని నాగార్జున
*కథ, దర్శకత్వం:  కళ్యాణ్ కృష్ణ కురసాల 
*స్క్రీన్‌ప్లే: సత్యానంద్‌
*సంగీతం: అనూప్ రూబెన్స్
*సినిమాటోగ్రఫీ:  యువరాజ్‌
*ఆర్ట్ డైరెక్టర్: రవీందర్
*ఎడిటర్‌ : విజయ్‌ వర్థన్‌.

## పాటల జాబితా
*నువ్వు సిగ్గుపడితే , చిత్ర, సాయి చరణ్ , రమ్య బెహరా, రచన: కాసర్ల శ్యామ్
*నా కోసం , సిద్దు శ్రీరామ్ , రచన: బాలాజీ
*ఎంత సక్కగుందిరో , సాయి మాధవ్ , మోహన భోగరాజు ,మేఘన మిశ్రా, కావ్య అపర్ణ , రచన : బాలాజీ .
*బంగార  బంగరా , మధు ప్రియ, రచన : భాస్కర భట్ల రవికుమార్.
*వాసి వాడి తస్సాదీయ్య , మోహన భోగరాజు , సాహితీ, హర్ష వర్ధన్ , రచన : కళ్యాణ కృష్ణ.
*లడ్డు వుండ , నాగార్జున , ధనుంజయ్ , అనూప్ రూబెన్స్, నూతన మోహన్ , మోహన భోగరాజు , హరిప్రియ , రచన : భాస్కర భట్ల రవికుమార్.
## మూలాలు

వర్గం:అక్కినేని నాగార్జున సినిమాలు
వర్గం:కృతి శెట్టి నటించిన సినిమాలు
సభకు నమస్కారం

**సభకు నమస్కారం** 2021లో రూపొందుతున్న తెలుగు సినిమా. ఈస్ట్ కోస్ట్ ప్రొడ‌క్ష‌న్స్ బ్యానర్‌ పై మ‌హేశ్ కోనేరు నిర్మిస్తున్న ఈ సినిమాకు సతీశ్ మల్లంపాటి దర్శకత్వం వహిస్తున్నాడు.
## చిత్ర నిర్మాణం
సభకు నమస్కారం సినిమా ప్రీలుక్ ను 30 జూన్ 2021న విడుదల చేశారు. ఈ సినిమా షూటింగ్ ఆగష్టు 12న హైదరాబాద్ లో ప్రారంభమైంది.

## నటీనటులు
*అల్లరి నరేష్
*నవీన్ చంద్ర 

## సాంకేతిక నిపుణులు
*బ్యానర్:  ఈస్ట్ కోస్ట్ ప్రొడ‌క్ష‌న్స్
*నిర్మాత: మ‌హేశ్ కోనేరు 
*కథ: అబ్బూరి రవి
*స్క్రీన్ ప్లే, దర్శకత్వం:  సతీశ్ మల్లంపాటి 
*సంగీతం: శ్రీచరణ్ పాకాల 
 
## మూలాలు

వర్గం:అల్లరి నరేష్ నటించిన సినిమాలు
బ్లాక్

**బ్లాక్‌,** 2022 లో విడుదలైన తెలుగు క్రైమ్, సస్పెన్స్‌ థ్రిల్లర్‌ సినిమా. మహంకాళి మూవీస్‌ బ్యానర్ పై మహంకాళి దివాకర్‌ నిర్మించిన ఈ సినిమాకు జీబీ కృష్ణ దర్శకత్వం వహించాడు. ఆది, దర్శన బాణిక్‌, ఆమని, సూర్య, కౌశల్‌ మందా ప్రధాన పాత్రల్లో నటించారు. ఈ చిత్రానికి సురేష్ బొబ్బిలి, పివిఆర్ రాజా సంగీత దర్శకులుగా పనిచేసారు.
## చిత్ర నిర్మాణం
బ్లాక్ సినిమా ఫస్ట్ లుక్ ను 2020 డిసెంబరు 23న విడుదల చేసి, టీజర్‌ను 2021 ఆగస్టు 7న విడుదల చేశారు. సినిమా 2022 మే 18 న విడుదలైంది.

## నటీనటులు
*ఆది 
*దర్శన బాణిక్‌ 
*ఆమని 
*సూర్య 
*కౌశల్‌ మందా
*పృథ్వీరాజ్ 
*సత్యం రాజేష్ 
*తాగుబోతు రమేష్ 
*శ్యామ్ కృష్ణన్

## సాంకేతిక నిపుణులు
*బ్యానర్: మహంకాళి మూవీస్‌ 
*నిర్మాత: మహంకాళి దివాకర్‌ 
*కథ, స్క్రీన్ ప్లే, దర్శకత్వం: జీబీ కృష్ణ
*సంగీతం: సురేష్ బొబ్బిలి
*ట్రైలర్ సంగీతం: పివిఆర్ రాజా
*సినిమాటోగ్రఫీ: సతీష్ ముత్యాల
*ఆర్ట్ డైరెక్టర్: కేవీ రమణ

## మూలాలు

## బయటి లింకులు
* 

వర్గం:ఆమని నటించిన సినిమాలు
వర్గం:పివిఆర్ రాజా సంగీతం అందించిన సినిమాలు
అగర సరస్సు

**అగర సరస్సు** కర్ణాటక రాష్ట్రంలోని బెంగుళూరులో గల అగర ప్రాంతంలో ఉంది. ఇది 98 ఎకరాల విస్తీరణంలో విస్తరించిన ఒక సహజ సరస్సు.  బెంగుళూరులో బాగా ప్రసిద్ధి చెందిన సరస్సులలో ఇది ఒకటి.
## భౌగోళికం
ఈ సరస్సు 8 వ శతాబ్దానికి చెందినదని చరిత్ర చెబుతుంది. దీనికి ఒక చివర ఉద్యానవనం ఉంది. దీని చుట్టూ పాదచారులు నడవటానికి జాగింగ్ మార్గం కూడా ఉంది. ఈ సరస్సులో దాదాపు 40 జాతుల సరీసృపాలు, వాటర్‌బర్డ్స్ కనుగొనబడ్డాయి. ఈ సరస్సు మడివల సరస్సు నీటితో నిండుతుంది. ఇక్కడి నుండి బెల్లందూర్ సరస్సుకి మిగులు జలాలు వెళ్తాయి.
## ప్రత్యేకత
అగర సరస్సులో అత్యంత ప్రసిద్ధ ఆకర్షణ చిల్డ్రన్-రూస్టర్ గ్లోబ్. ఇక్కడ 230 కి పైగా మొక్కలు నాటబడ్డాయి.
## అభివృద్ధి
కర్ణాటక రాష్ట్ర ప్రభుత్వం *కర్ణాటక సరస్సుల పరిరక్షణ - అభివృద్ధి అథారిటీ* అనే పేరుతో రాష్ట్రంలోని అన్ని సరస్సుల అభివృద్ధికి ఒక ప్రణాళిక వేసి అభివృద్ధి కార్యక్రమాన్ని నిర్వహిస్తుంది.
## మూలాలు


వర్గం:కర్ణాటక సరస్సులు
వర్గం:నీటి వనరులు
వర్గం:కర్ణాటక చారిత్రిక ప్రదేశాలు
దర్శన బాణిక్

**దర్శన బాణిక్‌** భారతదేశానికి చెందిన సినిమా నటి, మోడల్. ఆమె 2018లో 'అసచ్చే అబర్ షబార్' అనే బెంగాలీ సినిమా ద్వారా సినీ రంగంలోకి అడుగు పెట్టింది. దర్శన బాణిక్‌ తెలుగులో 2018లో విడుదలైన ఆటగాళ్ళు సినిమాతో తెలుగు సినీ రంగంలోకి అడుగు పెట్టింది.
## వివాహం
సౌరవ్ దాస్, నటి దర్శన బానిక్ 2023 డిసెంబర్ 15న కోల్‌కతాలో వివాహం చేసుకున్నారు. 
### నటించిన సినిమాలు

## వెబ్ సిరీస్

## టెలివిజన్

## బ్రాండ్ అంబాసిడర్
దర్శన బానిక్ కలర్స్ , వొడాఫోన్ , పిసి చంద్ర జ్యువెలర్స్ మరియు బోరోలిన్ వంటి వివిధ బ్రాండ్లకు బ్రాండ్ అంబాసిడర్ . 

## మ్యూజిక్ వీడియోలు

## మూలాలు